Koe Kiri: Lubaduste aeg\nKell lööb viimaseid minuteid täiesti uue aasta täiesti esimesest päevast. Just nüüd on aeg siia kirja panna selle aasta lubadus, mis sisaldab justkui veidi vana ja veidi uut. Iseenesest on ju tore lubada asju, mida on igati meeldiv teha. Pigem aitab see lubadus ehk postitamisel, mille jaoks kipub aega kuidagi napilt olema... Et ausam olla, saab pühapäevaõmblusest nüüd nädalaõmblus, sest tõesti tean juba ette, et väga mitmetel pühapäevadel teen koolitusi ja seetõttu pole mind ülepea koduski, rääkimata õmblemisest.\nLühikene kokkuvõte lubadustest:\n1. Nädalaõmblus - ehk siis igal nädalal üks asi õmmelda, suurus ja töömahukus ei loe, olgu see siis käterätipalistus või uus jope :)\n2. Kuukude - ehk siis igas kuus üks kootud asi. Selles vallas on natuke keerulisem eraldada tööasju ja eralõbusid.\n3. Kudumisdieet - vaat see on uus asi ja ei seisne selles, nagu hakkaksin ma kudumist dieediga piirama. Vastupidi, üritan kudumisega piirata toidu liigset manustamist. Võin teile lahkesti aru anda, kas selline uus (äsja välja mõeldud) toitumiskava ka tulemusi annab. Ehk siis hakkan nüüd söögilauda (eriti pidulauda) lähenema kudumistööga ja kui paras ports on söödud, siis seltskondlikkuse mõttes istun lauas lõbusalt edasi, aga iga koogi ja liigse toidu asemel koon natuke... Vaatame, mis saab. Muidu juhtub see, et saan endale terve aasta ainult uusi kleite õmmelda, mis peavad järjest suuremad olema, justkui üksteise sisse mahtuvad matrjoškad.\nVaat nii siis sel aastal. Alustame!\nMaali autor kunstnik Fernando Botero\nAnneli T 2. jaanuar 2019 03:27\nVäga head plaanid! Hoian pöialt, et need edukalt teostuvad! Head uut õmblus- kudu- ja muidu aastat!\nAnu Pink 2. jaanuar 2019 08:02\nAitäh, aitäh! Loodetvasti tulebki tore aasta :)\nKadri Kivistik 2. jaanuar 2019 13:11\nMinu meelest ka väga head plaanid! Kui nüüd saaks vaid söögilauda õmblusmasina ma kaasa võtta... peab lahenduse leidma! Ma muidu samal matrjoška teel. Ilusat uut aastat! :)\nMarju 5. jaanuar 2019 09:03\nMa olen alati tahtnud, aga peljanud söögilauas kududa, et ei ole viisakas. Lõpuks ometi üks mõistlik vabandus! Tegusat näputööaastat meile kõigile!\nTiina 15. jaanuar 2019 23:11\nMa kannan alati endaga kudumist kaasas, ka pidulauas. Ja olen kudunud ka. Küll vabandusega et sõrmed sügelevad. Enamik on juba harjunud. Nüüd ma siis tean, mida järgmine kord öölda :D Sest vahel ikka keegi ei tea, pole näind ja tunneb huvi.


Šveits on üks kõige maalilisemaid Euroopa riike. Sellel on suhteliselt väike ala, mis kompaktselt mahub Alpide maastike, samuti paljud järved ja vanad kindlused .\nŠveits kuulub riikide kategooriasse, mida saab igal ajal külastada. Siin on palju suusakuurorte , tervise parandamise keskusi ja suurepäraseid vaba aja veetmise kohti. Kõigi huvitavate kohtade külastamiseks võib kuluda palju aega ja raha. Seetõttu on parem kohe registreerida grupivätete jaoks. Reisibüroode töötajad tutvuvad kõige põnevamate muuseumide ja huvikohtadega .\nEkskursiooni ja reisikorralduse valik Šveitsist lähtub sellest, kuidas te reisite. Reisibürood pakuvad järgmisi ekskursioone:\nKõige huvitavamad ekskursioonid\nVene keeles on Šveitsi jalakäijate ekskursioonid suurepärased tutvumiseks vanade Šveitsi linnadega - Bern , Genf , Zürich , Basel ja Lucerne .\nŠveitsi, Berni pealinna jalutuskäik räägitakse väikestes gruppides ja kestab umbes 2 tundi. Reisi marsruut sisaldab külaskäiku Roosiaedale , karu parki , föderaalpalee , kella torn ja Berni katedraal . Tutvumisel saate külastada ka mitmeid kohalikke muuseume, sealhulgas Einšteini muuseumi Alpide muuseumi. See on kohustuslik programm, mis on loetletud Bernis 1 päeva päeva eest . Selle reisi maksumus on umbes 150 eurot või 165 Šveitsi franki.\nŠveitsi üks kõige kallimate linnade - Genfi - toimumine läheb teile maksma 180 eurot või 200 Šveitsi franki. Ekskursioonikohaks on Püha Peetruse katedraal ja Püha Magdalena kirik, kuulus Genfi purskkaev ja reformatsioonivan , Bolshoi teater ja paljud muud vaatamisväärsused. Võite ka broneerida Genova autoga. Tutvumisel külastate vanalinna keskust, miljardäride piirkonda ja rahvusvaheliste organisatsioonide piirkonda.\nBaseli reis on huvitav, sest see pakub vaadet otse Saksamaale ja Prantsusmaale. Tutvumisel saate külastada raekoda, kus teile räägitakse Shushanna, Kunsthalle , ühe nukkide muuseumi ja teiste arhitektuuri- ja ajaloomälestiste loo kohta. Reis kestab umbes 2 tundi ja maksab umbes 220 eurot.\nZürichi jalutuskäik hõlmab peatänava - Bahnhofstrasse, kus asuvad börsid, kindlustusseltsid ja pangad. Selle tänava käsiraamat viib teid Parade väljaku, Fraumünsteri kiriku, Grossmunsteri templi, parimate linnamuuseumide ja muude vaatamisväärsuste juurde. Ekskursioon Zürichist läheb umbes 120-240 eurot ja võib kesta kuni 5 tundi.\nKülastades Lucerne - Kesk-Šveitsi südames - külastatakse paljusid arhitektuurimälestisi:\nmonument "surmava lõvi" ;\nPüha Ledegari katedraal;\nKapellebrücke sild ;\nMill Bridge jne\nEkskursioon toimub gruppides kuni 30 inimest ja maksab umbes 350 eurot ehk 380 Šveitsi franki.\nKui soovite tutvuda keskaegsete Šveitsi kindlatega, siis parem registreeruge autoga. Külastage kindlasti Chilloni salapärase lossi , Bellinzona lossirühma ja Laufeni lossi üle Reinide juga . Autosõidud saatjatega maksavad 2 tundi umbes 90-110 Šveitsi franki.\nÜkskõik milline Šveitsi reisiekskursioon valite, võite loota palju suurepäraseid kogemusi. Tutvumisel saate mitte ainult tutvuda Šveitsi ajalooga, vaid ka imetleda kauneid Alpide maastikke.\nViis Küprose jaoks venelastele\nMakedoonias puhkus mere ääres\nKreeka või Küpros - mis on parem?\nHuvitavad faktid Küprose kohta\nAgar-agar - koostis\nTarot haudumine raseduse ajal\nKüüned on krakitud - mida ma peaksin tegema?\nPeedid - retseptid\nHoney kanepides - hea ja halb\nSeinakinnitused oma kätega\nKartuli supp tomatis\nNaiste kašmiirkate 2013\nPiim kokteil blenderis\nKuidas õppida punutud paelad?\nMillal piima tuleb pärast keisrilõike?\nValged sarafanid pitsiga\nMis on adenomüoos naistel?\n13 geniaalset võimalust anda juustele täiendav maht


Buduaar - YON-KA: TÕHUS taimede ja teaduse koostöö\nYon-Ka on Prantsusmaalt pärit nahahooldussari, mis juba üle 60 aasta on pühendunud pingutustele, et ühendada taimede ja teaduse jõud. Kõik Yon-Ka tooted on 84–99% taimse päritoluga. Toodetes on kasutusel üle 130 erineva taime, mille eeterlikud õlid on kombineeritud teiste toimeainetega nagu hüaluroonhape, C-vitamiin, polüfenoolid, peptiidid ja AHA-d, et pidurdada naha vananemist ning võidelda nahal esinevate probleemidega.\nYon-Ka kvintessents – mis see on?\nSuur osa Yon-Ka tooteid põhineb ühel kindlal ja eksklusiivsel toimeainete kompleksil, mis on sarja nurgakiviks. See võrratu eliksiir koosneb viie taime eeterlikust õlist just sellises kontsentratsioonis, et tagada täiuslik sünergia:\nPelargoon – vananemisvastased ja tasakaalustavad omadused\nLavendel – nahka uuendavad ja rahustavad omadused\nRosmariin – toksiine väljutavad ja pinguldavad omadused\nKüpress – tselluliiti ja veepeetust kõrvaldavad omadused\nTüümian – puhastavad ja antiseptilised omadused\nYon-Ka Hydra No 1 sari teeb nahaga imesid!\nHydra No 1 sarja intensiivselt niisutav seerum, emulsioon, kreem ja mask taastavad ka kõige kuivema naha. Tooted tagavad pikaajalise niisutuse ja on vananemisvastase toimega tänu hüaluroonhappele! Kliiniline uuring, milles osales 20 kuiva ja väga kuiva nahaga naist vanuses 26–50 aastat, kes kasutasid Hydra seerumit No 1 ja Hydra kreemi No 1 kaks korda päevas nelja nädala jooksul, tõestas järgmist:\n* 100% niisutatud nahk\n* 100% toidetud nahk\n* 90% elustatud nahk\nLotion Yon-Ka pihustatav näovesi – iga kolme minuti järel müüakse maailmas just nimelt see Yon-Ka toode!\nTegemist on tõelise imespreiga, mis elustab, värskendab ja niisutab nahka ning efekt on kohene ja silmga nähtav! Igal kevadel toodab Yon-Ka koostöös mõne Prantsuse kunstnikuga piiratud kogusega pakendis näovett. Sel aastal disainis populaarsele näoveele pudeli ja pakendi andekas Prantsuse illustraator Roxy Lapassade! Iga müüdud Lotion Yon-Ka Limited Edition pudelilt annetatakse üks euro mesilaste toetuseks, sest Yon-Ka teab, et võlgneb kogu oma edu justnimelt loodusele!\nAroma Fusion sari\nYon-Ka sari Aroma Fusion viib kodused spaahoolitsused täiesti uuele tasemele. Kuigi sari koosneb nelja erineva aroomi ja toimega toodetest, on meie selle kevade kindel lemmik mandariini ja magusa apelsini lõhnaga kehakreem, mis niisutab, pehmendab ja taastab nahka. Samas sarjas leidub ka kehakoorija ning kätekreem.\nYon-Ka tooted on saadaval Tradehouse'i ilukaubamajas Nautica keskuses Tallinnas ning Kvartali keskuses Tartus, samuti Desiree Beauty ilusalongides Hiltoni hotellis ja aadressil Suur-Karja 2. Samuti on tooted müügil e-poes www.yonka.ee\nYon-Ka toodetega hooldusi teevad Desiree Beauty ilusalongid Hiltoni hotellis ja aadressil Suur-Karja 2. Rohkem infot www.desireebeauty.ee\nOsale ka 8.–13.mail Buduaari FB mängus ja võida just sinu nahatüübile sobiv Yon-Ka näohooldus.\n0.00€ Müüa ilusad kuldsed saapad\n15.00€ Väga kõrged kontsad :)\n0.00€ Müüa mustad väga ilusad poolsaapad\n17.00€ Müüa väga armsad lillelised kontsakingad (40)\n450.00€ Uueväärne Mutsy EVO vankrikomplekt lisadega\n8.00€ Lindex üliveniv must kleit, suurus XS\n15.00€ Zara poiste riided suurusele 152 cm.\nBUDUAARI LEMMIK 2019: parim professionaalne salongikosmeetika\nBUDUAARI LEMMIK 2019: parimad tooted meestele\nBUDUAARI LEMMIK 2019: parimad tervisetooted\nBUDUAARI LEMMIK 2019: parimad meigitooted


Immanents – Vikipeedia\nImmanents (tuletatud keskaja ladina keele sõnast immanens 'omane, sisemine', mis on vorm keskaja ladina keele sõnast immanere millegi piiresse või sisse jääma) on vastandmõiste transtsendentsile ning tähendab seda, mis on esemele või nähtusele seesmiselt omane, nähtuse sisemisest loomusest tulenev. Immanentsiks nimetatakse Spinoza filosoofias jumala kohalolu maailmas, Immanuel Kanti tunnetusteooria raames võimaliku kogemuse piiresse jäävat.\n1 Selle maailma osa\n3 Immanents ja transtsendents\nSelle maailma osa[muuda | muuda lähteteksti]\nEnim levinud religioosses kasutuses tähistab jumaliku jõu või jumaliku olevuse omadust viibida kõiges, mis on olemas (panteism). Selles tähenduses eristub immanentne maailmast eraldiseisva jumala kontseptist (transtsendents).\nHinduismis kasutatakse seda tähendust brahmani (jumaliku jõu) ja maailma vahelise suhte kirjeldamisel. Sellise religiooni näiteks on ka monistlik teism. Keskaegse Euroopa filosoofid jagunesid Jumala immanentsuse või transtsendentsuse küsimuses neoplatonistideks (Aurelius Augustinus) ja aristoteliaanideks (Albert Suur ja Aquino Thomas).\nOmeti ei vastanda see kontsept ennast täielikult transtsendentse kontseptile. Religioonis võib Jumal olla inimeses immanentne ilma, et see läheks vastuollu oma transtsendentsusega.\nPrantsuse 20. sajandi filosoofi Gilles Deleuze'i järgi on igasuguse tegevuse ja tagajärje põhjus immanentne, erinevalt essentsialistliku filosoofia ettekujutusele välisest transtsendentsest ideede maailmast. Metafüüsiliselt immanentne on printsiip, mille toime on lahutamatu sellest, milles ta toimib. Deleuze´i filosoofiat võib sellest lähtuvalt nimetada puhta immanentsuse filosoofiaks, oma viimasele tööle pani Deleuze pealkirjaks "Immanentsus: elu..." ("L'immanence: une vie...").\nSisalduv[muuda | muuda lähteteksti]\nImmanentsus võib tähendada ka, et miski sisaldub milleski või jääb ühe isiku, maailma vmt. sisse. See tähendus on enam levinud kristluses ja teistes monoteistlikes teoloogiates, milles Jumalat peetakse ülimuslikuks oma loomingu suhtes.\nImmanents ja transtsendents[muuda | muuda lähteteksti]\nÖeldes, et "Jumal on surnud," kuulutab Nietzsche, et meid on jäetud omapead ning me ei peaks enam püüdma avastada transtsendentset ja varjatud tõde ega leiutama maailma lõpu jaoks transtsendentset ja lõplikku tõde.\nMidagi sarnast kohtame ka Wittgensteinil: "Millest ei saa rääkida, sellest tuleb vaikida." Wittgenstein uskus, et oli formaalselt määratlenud universaalse tõe kontsepti – formaalselt, seega sõltumatuna mistahes vaatlejast (subjektist). Kas selline tõde on immanentne või transtsendentne? See ei ole oluline: seda eristust ennast ei tohi formaliseerida ning seega "ei ole selle kohta midagi öelda."\nJean-Paul Sartre tõdeb sedasama, kasutades oma "Dialektilise mõistuse kriitikas" (1960) liitvormi immanentsus-transtsendentsus.\nPärit leheküljelt "https://et.wikipedia.org/w/index.php?title=Immanents&oldid=5258052"\nSelle lehekülje viimane muutmine: 15:14, 29. märts 2019.


Vaata järele | 9 viisi, mis näitavad, et koer on osa sinu perekonnast - Lemmikloom\nVaata järele | 9 viisi, mis näitavad, et koer on osa sinu perekonnast\nIga praegune või endine koeraomanik võib öelda, et koer polnud kunagi lihtsalt osa perekonnast, vaid alati palju enamat. Aeg, mil toome koerakutsika koju, saab temast vaieldamatu osa perekonnast. See lihtsalt on nii. Koer kasvab koos lastega ja perega ning temast saab lahutamatu osa meie igapäevaelust.\nMillised on üheksa viisi, mis näitavad, et koer on vargsi pereliikmetele südamesse pugenud ja perekonnas tähtsa koha võtnud.\nTa magab sinu voodis või sinu lähedal.\nMitte kõik koeraomanikud ei lase koeral voodis magada. Seda teevad pigem need inimesed, kes usuvad, et neil on oma koeraga sügavam ja tugevam side. Peremehe voodis või tema lähedal magav koer järgib ka omaniku päevarutiini – ta tõuseb, millal sa tõused ja läheb ka magama üldjuhul enam-vähem samal ajal. Ekspertide sõnul tuleneb tugevam side sellest, et peremehe voodis või tema lähedal magav koer veedab omanikuga juba seeläbi umbkaudu kaheksa tundi päevast koos. Samuti tunneb ka koer end peremehe kõrval paremini. Koer kuulub karja, ta vajab tähelepanu ja seltskonda. Üksinda õues elades võib ta end sageli hüljatuna ja kurvana tunda.\nKoeral on oma koht diivanil.\nKuna inimene veedab tihti õhtuti aega diivanil lugedes või televiisorit vaadates, on koera jaoks oluline peremehe lähedal olemine. Loomulikult naudivad kõik koerad pargis mängimist ja jooksmist, kuid samuti on inimese parima sõbra jaoks oluline soe pai ja hellitamine, mistõttu on ka õhtusel teleri vaatamisel ja lõõgastumisel omaniku ja koera vahelise sideme tugevdamisel oluline roll.\nEkspert tuleb appi | Mida teha? 5 halba käitumisharjumust, mida koeraomanikud oma koerale pahatihti ise õpetavad 19.01.2018\nTOP 4 | Kõige armsamad videod pilkupüüdvatest koerakutsikatest 30.06.2017\nSa ei unusta kunagi oma koera sünnipäeva.\nMõnedele võib koera sünnipäeva pidamine veider tunduda, kuid koeraomanikele mitte. Sageli tähistatakse koera sünnipäeva eriliselt ja kingitakse koerale ka midagi head. Ka koera sünnipäeva pidamine näitab tõelist kuuluvust perekonda, sest koera võetakse võrdse pereliikmena. Tema kohta peres väärtustatakse ja tema eest kantakse vääriliselt hoolt. Üks viis selle näitamiseks on ka sünnipäeva tähistamine.\nSinu elamine on koerale sobiv.\nHooliv koeraomanik arvestab ka koera heaoluga, mis puutub elamisse. Näiteks kui on plaan maja soetada, siis arvestatakse ka koera liikumisvajadusega. Kas aed on piisavalt suur, kus koer saab joosta ja mängida? Millised on naabrid ja ümbruskond? Samas kui koer on vana, siis kas majas on palju treppe, mida mööda koeral on raske käia? Oluline on ju ka see, et koeral oleks majas hea, turvaline ja mugav elada.\nKoer on alati perepiltidel kambas.\nKui koer on tõeline osa perekonnast, on tal kindlasti ka oma koht perekonna pildialbumis. Perekonnad, kes peavad koera täisväärtuslikuks pereliikmeks, ei jäta teda kunagi piltidelt välja. Miks peakski? Kui koer on sinu igapäevane kaaslane ja asendamatu pereliige, siis on ka temal perepiltidel auväärne koht.\nSa jagad temaga söögi valmistamise kõrvalt maitsvaid koduseid toidupalakesi.\nKoertel on sarnaselt inimestele omad toidueelistused. Ka neile meeldib proovida erinevaid maitseid ja süüa häid asju. Loomulikult peab koeral olema tervislik menüü, millest ta saab kätte kõik eluks vajalikud ained. Samas võiks aga aeg-ajalt anda koerale ka koduseid toidupalakesi. Muidugi vaid siis, kui see koerale sobib ja tema organismile ja vajadustele hea on. Näiteks võib koerale anda keedetud muna või liha. Küll aga tasuks vältida koerale rosinate, viinamarjade või greibi andmist, sest see võib mürgine olla.\nLOE VEEL: 9 toitu sinu toidulaualt, mida võid julgelt ka koerale anda\nLOE VEEL: 10 nutikat maiuspala, mida koerale kuumal suvepäeval pakkuda\nKoer on sinuga alati kõikjal kaasas.\nReisile minemine ilma koerata ei tule kõne allagi. Kui lähed perega kuskile puhkama, siis koer on kaasas. Loomulikult ei saa sa koera võtta alati suurlinna turismiekskursioonile kaasa, ent kõik perereisid, mis kulgevad näiteks autoga ringi liikudes, on koos koeraga. Vahet pole, kas lähed ujuma, matkama, telkima või niisama loodust nautima, tunneb ka koera perega koos olemisest mõnu.\nSa käid regulaarselt loomaarsti juures.\nHea peremees hoolib oma koera tervisest. Seetõttu käib ta ka koeraga regulaarselt loomaarsti juures. Kõik terviseprobleemid ei pruugi kohe avalduda ja teinekord on sümptomite avaldudes juba hilja. Seetõttu on hea käia oma lemmikuga regulaarselt loomaarsti juures, et veenduda koera heas tervises.\nSuvi ja puhkus – kas ka kassile?\nSa nunnutad oma koera olenemata tema suurusest.\nVahet pole, kas koer on suur või väike, kui ta on sinu pereliige ja sulle tähtis, on tal alati koht sinu süles. Samuti aitab koera silitamine, sügamine ja sülle võtmine koeraga paremat sidet luua. Loomulikult tasub siinkohal aga silmas pidada ka koera vajadusi ning eelistusi, kas, kellega ja millal ta seda tähelepanu soovib. Õrnus ja armastus mõjub hästi nii omanikule kui ka koerale.\nNõuandeid, kuidas vananeva koera eest väärikalt hoolt kanda\nKuidas koer veega sõbraks teha?\nPurustame müüdid: 12 koerte kohta käivat müüti, mille spetsialistid ümber lükkavad\n5 levinud fakti: kui hästi sa koeri tunned?\nŠokeerivas seisundis parklasse jäetud 5 tõukoera said ime läbi elule uue ja liigutava...\n7 põhjust: Miks koer maasse auke kaevata armastab?\nNalja nabani: täpselt nagu Tommy ja Jerry multikas! Või veelgi parem?\nSee on kassi ja hiire mäng päris elust! Pane vaim valmis, sest need allolevad videoklipid ei jäta sind külmaks!\nMärk maas: karu astus teadaolevalt esimesed sammud Vilsandi saarele\nSaaremaal elav pruunkaru, keda mõne aja eest nähti Karala kandis, külastas möödunud nädalal ka Vilsandi saart. Sinna pole mesikäpp teadaolevalt kunagi varem sattunud, vahendab Saarte Hääl.\nSakslastest inspiratsiooni saanud eestlased proovisid siile purju joota\nPühapäeval leiti Saksamaal laste mänguväljakult kaks purjus siili, kes end munaliköörist purju olid joonud. Sellest kurioossest, kuid õnnetust juhtumist said inspiratsiooni ka kodumaalased, kellest üks siilile õlut joota proovis ja katsetust ka sotsiaalmeedias kajastas, vahendab Postimees.\nVau: MM-medalist Are Kaurit disainis lastele kolm tuletõrjeautot\nKunagine külgkorviga mootorrataste MM-medalist Are Kaurit, kes on oma ringkonnas tuntud aktiivse leiutajana, disainis ja ehitas lastele kolm pedaalitavat tuletõrjeautot, mis hakkavad meelelahutust pakkuma sel reedel avatavas Kiviõli Seikluskeskuses.\nPaaniline hirm loomaarsti ees: miks kardab koer kliinikut isegi siis, kui talle pole seal midagi halba tehtud? Mida teha?\nOlgugi, et koerad seda kuulda ei taha, on regulaarsed visiidid loomaarsti juurde elu juurde kuuluv tõsiasi. Terve täiskasvanud koer peaks käima loomaarsti juures vähemalt kord aastas. Kutsikad, eakad ja haiged koerad peavad seda veelgi sagedamini tegema. Väga paljude koerte jaoks on arstivisiidid täielik piin ja sageli pabistavad nad juba ammu enne arstikabinetti sisenemist. Miks ja kuidas oma lemmiklooma aidata?\nHüperaktiivne kiskja: mida teha, kui kass tormab öösiti ringi nagu saatan ajaks teda taga\nKassiomanikud teavad hästi, kui väga armastavad nende hiirekuningad öösiti tuurid üles võtta ja ühest toast teise joosta ning mürgeldada. Kui kell lööb juba õhtutunde, muutuvad kassid järjest aktiivsemaks ja tahavad meeletult tegutseda. Mida selle vastu teha saab?\nKohalik loomaaed selgitab: mis seisus on Saksamaalt laste mänguväljakult leitud purjus siilid?\nSaksamaa keskosas Tüüringi liidumaal Erfurtis eriskummalisse situatsiooni sattunud siilide saatus on veel lahtine.\nAnnetused on olnud märkimisväärsed: Pesaleidja palus üle jõu käivate kohustuste katmisel abi\nJuuni alguses palus Eesti suurim vabatahtlike najal töötav varjupaik loomasõprade abi, sest loomade abistamisega seoses oli tasumata arveid kuhjunud juba ligi 10 000 euro ulatuses. Organisatsioon oli suures hädas, kuid tänu kiirele reageerimisele ja laekunud annetustele oli 18. juuni hommikuks Pesaleidja kontodele kogunenud juba 8599,49 eurot, mis võimaldas ära tasuda kõik võlas olnud arved. MTÜ Pesaleidja vabatahtlikud tänavad südamest kõiki annetajaid!\nSel kevadel alustasid Tallinna Botaanikaaias tegevust uued töötajad – mesilased. Botaanikaaed soovib juhtida tähelepanu elurikkuse hoidmise ja märkamise vajalikkusele ning elustikurühmade omavahelistele seostele.\nMiks koerad autosid ja jalgrattureid taga ajavad?\nInimesed, kes imestavad, miks koerad autosid taga ajavad, ei ole tõelisele küsimusele pihta saanud - mida koer teeks, kui ta auto või jalgratturi kätte saaks? Sellele küsimusele vastuse leidmine annab rahuldava selgituse mõlemale küsimusele.\n5 huvitavat fakti Royal Canini toitude kohta\nAlljärgnevalt on toodud välja 5 huvitavat ja kasulikku fakti Royal Canini toitude kohta\nNädalavahetuseks maale: kui kauaks võib oma kassi üksinda koju jätta?\nKuna kassid veedavad enamuse oma päevast magades, on levinud arvamus, et nad on iseseisvad loomad ja saavad edukalt ka üksinda hakkama. Tegelikult ei ole nad nii iseseisvad midagi ja igatsevad tähelepanu järele palju rohkem, kui me arvame. Kui kauaks on normaalne oma kass üksinda koju jätta?


Supilinna tiigi puhastamine tuleb konnakoori taktikepi all - Tartu Postimees\nSupilinna tiigi hundinuiad laiutavad veel paar aastat. Nii kaua vältab tiigi puhastamise projekti koostamine ja keskkonnamõju hindamine. FOTO: Kristjan Teedema\nTähtvere spordipargi ja Emajõe vahel kihab elust Supilinna tiigina tuntud veekogu, kuid Supilinna selts on üles tõstnud teema, et veekogu on kinni kasvamas ja soojadel suvedel kaob veepind peaaegu ära. Nüüd on linnavalitsus nõuks võtnud koostada tiigi puhastamise projekt, kuid keerukust lisab, et töö käik ja tagajärg peab olema sobiv mitte üksi inimestele, vaid ka kahepaiksetele, kelle vääriselupaigaks on tiik nimetatud.\nTartu linnamajanduse osakonna juhataja Rein Haak ütles, et küsimust on tõstatatud ka mitmel keskkonnateemalisel foorumil. Et tiiki väärindada, oleks seda vaja süvendada, kuid samas tuleb seda väga ettevaatlikult teha, sest see on vääriselupaik.\nKonnateadlane Riinu Rannap on varem öelnud, et Supilinna tiigi puhastamine võiks olla konnadelegi meelepärane, kui kavandada töid konna vaatenurgast. «Ega see paksu mudakihi ja vähese veega veekogu kahepaiksetele väga ei meeldigi. Mida puhtam on vesi, seda enam on hapnikku ja konnakulleste arenguks oleks see parem. Praegu on tiik väga taimestunud,» rääkis ta.


Delfi: Eesti ja Soome püüavad transpordi vallas rohkem koostööd teha\non 30 Detsember 2015 .\nEesti ja Soome allkirjastavad järgmisel nädalal Tallinnas transpordikoostöö memorandumi.\nTallinn ja Helsingi on Euroopa Liidu keskusest vaadates kaks perifeersemat pealinna, mille tihedam omavaheline ühendamine parandab kogu siinse regiooni välisühendusi ja elukvaliteeti, märkis majandus- ja kommunikatsiooniministeerium oma teates.\nNii Soome kui Eesti huvides on arendada transporti ühiselt, näiteks panustades Rail Balticu ehitusse, ühtlustades ühistranspordi digilahendusi Tallinnas ja Helsingis ning jätkates kaht linna ühendava tunneli rajamise uuringuid.\nSoome lahe kummagi kalda ühiste huvide memorandumile kirjutavad teisipäeval alla Soome transpordi- ja kommunikatsiooniminister Anne Berner, Helsingi linnapea kohusetäitja Pekka Sauri, Helsinki-Uusimaa piirkonna pea Ossi Savolainen, majandus- ja taristuminister Kristen Michal, Tallinna linnapea kohusetäitja Taavi Aas ning Harju maavanem Ülle Rajasalu.


Hüvasti Charlie - Ungari Rahvavabariik\nUngari: tammide lagunemise aegu\n1945 – kommunistid kindlustavad võimu Ungaris.\n1956 – Ungari ülestõus, mille NSV Liidu ja Varssavi pakti riikide armeed veriselt maha suruvad.\n1989 kevad – kuulutatakse välja üleminek mitmeparteisüsteemile.\nSotsleeris ja eriti NSV Liidus paistis Ungari silma kui majanduslik ime. Kuid vaatamata isegi heale mainele Läänes ei pääsenud ka Ungari probleemidest, mis painasid kõiki sotsialistlikke majandussüsteeme.\nKogu sotsleeri majandus oli stalinliku vitsaga löödud: eeskujuks oli 1930. aastatel NSV Liidus kehtestatud majandusmudel, mis seadis esikohale rasketööstuse. Tänu rasketööstusele, mis andis Stalini käsutusse maailma arvukaima tanki-, suurtüki- ja lennuväe, võitis NSV Liit Teise maailmasõja, vallutas Berliini – ning kehtestas täpselt sama majanduskorra ka Ida-Euroopas.\nRasketööstuse aukartustäratav tõus saavutati tarbija ränkade ohverduste hinnaga. Nõukogude elanik elas näljapiiril, valitses esmatarbekaupade defitsiit. Esialgu suutsid kommunistid elanikkonda peibutada lubadustega tulevasest paradiisist. Nii võitis kompartei 1946. aasta vabadel valimistel Tšehhis lausa 40% häältest. Aastakümneid hiljem, kui poeletid endiselt tühjad, oli sama lubadusega välja tulla võimatu. Tahes-tahtmata tuli kommunistidel pakkuda sotsialistlikku küllust nüüd ja praegu, suund sotsialistlikule tarbimisele võeti 1960. aastatel.\nParimaks näiteks plaanimajanduse ja turumajanduse segust oli Ungari „guljaši-kommunism“. Sellega püüti tagasi võita rahva toetust, mis oli täielikult hävinud 1956. aasta veresaunas. Riiklike ettevõtete vahel püüti arendada turusuhteid, osa hindu lasti vabaks. 1982. aastal legaliseeriti lõpuks väikesed erafirmad.\nKuid õiget suppi sellest siiski ei saanud. Probleemiks jäi riiklike ettevõtete ebaefektiivsus ja kaupade madal kvaliteet. Pealegi jäi kauba tootmishind ikkagi kõrgemaks kui maailmaturuhind. Riik pidi vahe kinni maksma, seega subsideerima tarbimist. Kuid ainuke viis selleks raha saada oli võtta laenu Läänest. Idabloki võlg kasvas suureks. 1993. aastaks oli Ungari välisvõlg tõusnud 1 miljardilt dollarilt 1973. aastal 15 miljardini, seejuures kulus 2/3 laenurahast intresside maksmiseks ja 1/3 tarbimise subsideerimisele. Kogu Ida-Euroopa välisvõlg oli kasvanud 95,6 miljardini. Järelikult elas sotsialism tänu kapitalistliku maailma rahasüstidele. Varem või hiljem pidi saabuma tasumise tund.\nPärast 1956. aastat ei olnud Ungaris organiseerunud vastupanuliikumist. Muutused algasid ennekõike kompartei sees. Tõukejõuks oli nooremate kommunistide rahulolematus vananenud juhtkonnaga ning tõdemus, et sotsialistlik majandusmudel oli läbi kukkunud. Juba 1985. aastal lubati mitme kandidaadiga valimisi. Mais 1988 kõrvaldati võimult János Kádár, kes sümboliseeris režiimi veretöid. 1989. aasta alguses kuulutati välja üleminek mitmeparteisüsteemile. Ungari asus verepiiska valamata demokraatiat üles ehitama.


Liikumine Kodukant kutsub esitama kandidaate tiitlile "Kogukonna pärl"\nAnkeedi saab täita otse veebis ja kandidaatide esitamiseks on aega üks kuu, 15. aprillini.\nKodukant kutsub kokku komisjoni, mis töötab laekunud ankeedid läbi ja teeb eelvaliku lõplike tunnustusotsuste tegemiseks järgemööda igas maakonnas. Kokku tunnustatakse tiitliga „Kogukonna pärl" 15 peret üle Eesti.\nProjekti „Kogukonna pärl" elluviimist toetatakse regionaalministri valitsemisalast. Eesti Külaliikumine Kodukant alustas oma tegevust mitteformaalse liikumisena 1996. aastal. Järgmisel aastal, 9. oktoobril 1997 asutati organisatsioon ametlikult mittetulundusühingute liiduna, asutajateks 13 mittetulundusühingut. Liikumisel Kodukant on 21 liiget (neist 15 maakonnaühendust), kelle kaudu ühendatakse ligi 5000 aktiivset maainimest üle Eesti. Kodukant koolitab külavanemaid, kohalikke eestvedajaid ja ettevõtlikke inimesi ning viib ellu erinevaid külaliikumise ja kohaliku arenguga seotud projekte. Organisatsiooni toimib läbi Maapäeva, üldkogu, juhatuse ja tegevmeeskonna.


Täna selgub, kellest saab Aasta põllumees 2019 - Põllumajandusuudised\nTäna selgub, kellest saab Aasta põllumees 2019\nMaalehe ja Põllumajandus-Kaubanduskoja konkursile "Aasta põllumees 2019" on maamajanduslikud organisatsioonid esitanud 9 väärikat kandidaati viiest maakonnast.\nTraditsiooniliselt antakse konkursi võitjale üle ajaloolise "Külvaja" kuju vähendatud koopia.\nTiitlile konkureerivad nii mahe- kui tavatootjad Pärnumaalt ja Lääne-Virumaalt, samuti Valgamaalt, Tartumaalt ja Raplamaalt. Esindatud on piimatootmine ja teraviljakasvatus, samuti lihaveise- ja seakasvatus. Põllumehed konkureerivad ka kartulikasvatuse, mesinduse, õunakasvatuse ning õunasiidri tootmisega.\nVõitja selgub täna Tallinnas Riigikogu konverentsikeskuses peetaval konverentsil.\nKonkurssi „Aasta põllumees“ korraldavad Maaleht ja Eesti-Põllumajandus-Kaubanduskoda juba 19. korda. Konkursiga soovivad Maaleht ja Eesti Põllumajandus-Kaubanduskoda (EPKK) väärtustada maatöö tegijaid ja tõsta põllumehe amet laiema avalikkuse ette.\nVõitja saab „Külvaja“ kuju\nKonkursi „Aasta põllumees 2019“ nominendid:\nAare Kalson, SF Pandivere OÜ, Tartumaa, Lääne-Virumaa\nLy Kivikas, Kaisma OÜ, Pärnumaa\nIndrek Klammer, Voore Farm OÜ, Lääne-Virumaa\nMart Kullamaa, Muhe Mesi OÜ, Lääne-Virumaa\nDagmar ja Endel Lindre, Vainu talu, Raplamaa\nHelga Pikkmets, Mätiku Talu OÜ, Pärnumaa\nGustav Põldmaa, Simuna Ivax OÜ, Lääne-Virumaa\nAlvar Roosimaa, Jaanihanso OÜ, Pärnumaa\nTiina ja Ivo Tomson, Vilsi OÜ, Valgamaa\n"Aasta põllumehe 2019" valis konkursi žürii: Raul Rosenberg – žürii esimees (Maaelu Edendamise Sihtasutus), Illar Lemetti (Maaeluministeerium), Jaan Sõrra (Tartumaa Põllumeeste liit), Jaan Metsamaa (aasta põllumees 2018), Kalle Reiter (Eesti Aiandusliit), Roomet Sõrmus (Eesti Põllumajandus-Kaubanduskoda), Andres Eilart (Maaleht), Silja Lättemäe (Maaleht) ja Milvi Aun (Keskkonnaamet), Kerli Ats (Eestimaa Talupidajate Keskliit) ja Kristi Lomp (AS Selver).


Sotside reklaamiklipp toetab Keskerakonna kandidaadi Peeter Võsa saadet - Staarid - Elu24 - Eesti kõige menukam veebitabloid\n6. oktoober 2009, 13:55\nSotside reklaamiklipp toetab Keskerakonna kandidaadi Peeter Võsa saadet\nEsmaspäeval Kanal 2 eetris olnud «Võsareporteri» saate vahel näidati Sotsiaaldemokraatide reklaamiklippi Jüri Pihli pildi ja teatega: «saadet toetab».\n«Võsareporteri» saatejuht Peeter Võsa kandideerib Keskerakonna kandidaadina Rakvere linnapeaks, sotsid on samale positsioonile üles seadnud praeguse abilinnapea Rannar Vassiljevi.\nSDE esimees Jüri Pihl jäi vastuolu kommenteerimisega hätta: «No vaat... me ei tegele ju sellega. Me räägime ju saatest, mitte sellest, kes seda saadet teeb.»\nKas see tõmbab Rakveres Rannar Vassiljevilt vaiba alt ära?\n«Ma ei oska seda nüüd niimoodi öelda,» sõnas Pihl. «Eks meie reklaamitegijad on seda vaadanud ja arvatavasti oli see viimane kord, kui Võsa tegi seda saadet enne valimisi. Võib-olla on tegemist reklaamitegijate apsuga või ma ka ei oska öelda.»\n«Ma ei oska öelda, kas see on seaduse või heade tavadega kooskõlas,» arvas Pihl selle kohta, et Võsa aktiivse valimiskampaania ajal populaarses telesaates ekraanil on.\nSotside Rakvere linnapeakandidaat Vassiljev ütles, et vaatas eile «Võsareporterit» vaid vilksamisi ja kõnealust klippi ei märganud.\n«Mingit tunnet mul ei tekkinud, kuna ma klippi ei näinud,» rääkis Vassiljev. «Ma ei oska kommenteerida, kuhu need reklaamid paigutatakse. See on meie Tallinna kontori teema.»\n«Ma arvan, et tegu oli juhusega. Iseenesest on see muidugi huvitav paralleel. Ma ütleksin veel seda, et «Võsareporteri» tegija võiks eeskuju võtta mõnest teisest saatest, kus kuu aega enne valimisi kandidaate enam eetrisse ei lasta. See oleks viisakas,» lõpetas Vassiljev.\nPeeter Võsa juhitud «Võsareporter» on üks vaadatuimaid saateid, olles septembrikuus EMORi uuringu järgi 182 000 vaatajaga edetabelis kolmandal kohal. Peeter Võsa lubas eilses saates, et tuleval, valimiseelsel nädalal ta seda saadet ei juhi.


Suitsuprii klassi auhind Saaremaa Ühisgümnaasumi 11.c-le - Saarte Hääl\nMaavalitsuse terviseedenduse peaspetsialisti Imbi Jäe sõnul lõpetas “Suitsuprii klassi” võistlusel osalenust 21 klassist konkursi edukalt 17. Poole pealt katkestasid Kuressaare gümnaasiumi 10.c, 10.d ja Tornimäe põhikooli 7. klass ning Kuressaare põhikooli 5. klass.\nKoolidest kõige aktiivsem konkursil osaleja oli Saaremaa ühisgümnaasium 9 klassiga, järgnes Kuressaare gümnaasium kuue klassiga ning Kihelkonna põhikool kolme klassiga. Tornimäe põhikoolist osales võistlusel kaks ja Kuressaare põhikoolist üks klass.\nJäe ütles, et põhikoolide ja eriti maakoolide osavõtt võistlusest võiks edaspidi olla palju aktiivsem. Positiivne on Jäe meelest aga see, et tänavuste osalenute hulgas oli palju vanemate klasside õpilasi, kes suure tõenäosusega ei haara suitsupaki järele ka edaspidi, kuna on juba selles vanuses, et käituvad teadlikult.\nMaakondliku auhinna võitnud klassi juhataja Diana Õun oli eile uudist kuuldes üllatunud, seda enam, et tema klassile naeratas loosiõnn ka eelmisel aastal.\n“Kui eelmisel aastal olin mina see, kes tegi klassile ettepaneku võistlusel osaleda, siis nüüd tuli soov laste endi poolt,” rääkis Õun, kelle sõnul on tema klass sellise positiivse ja tervisliku ellusuhtumisega ning 90 protsenti klassist on sportlased.\n“Kuna ma olen ise suitsetamise vastu allergiline, tunnen ära ka selle, kui keegi on kolm päeva tagasi suitsu teinud,” märkis õpetaja Õun, kelle kinnitusel ei ole talle ükski oma klassi õpilane veel vahele jäänud.\nJäe sõnul võtavad kõik võistluse edukalt läbinud klassid osa üle-eestilisest loosimisest, kus auhinna saajad selguvad 22. maiks.


keskmise hinnaga hotellid Northland | Hotels.com\nkeskmise hinnaga hotellid hotellid linnas Northland\nkeskmise hinnaga hotellid hotellid Northland\nJärgmine peatus Northland?\nkeskmise hinnaga hotellid hotellid Cable Bay\nkeskmise hinnaga hotellid hotellid Karkari poolsaar\nkeskmise hinnaga hotellid hotellid Waipoua mets\nNorthland, populaarsemad linnad\nKarkari poolsaar pakub külastajatele paljugi huvitavaid elamusi nagu söögikohad, Karikari poolsaar ja Matai Bay rand.\nNorthland – populaarsemad vaatamisväärsused\nKai Iwi järved\nKai Iwi järved on vaatamisväärsus 3,7 km kaugusel südalinnast, millega tasub kindlasti tutvuda, kui sinu järgmine sihtkoht on Omamari. Kui sulle meeldib Kai Iwi järved, siis on paarikümneminutilise sõidu kaugusel asuvad Trounson Kauri park ja Maunganui järsak sinu jaoks nagu loodud.\nHaruru juga on vaatamisväärsus 3,2 km kaugusel südalinnast, millega tasub kindlasti tutvuda, kui sinu järgmine sihtkoht on Haruru. Rannad on siin otsekui loodud jalutamiseks ja päikeseloojaku nautimiseks. Armastad pikemaid jalutuskäike? Selleks sobivad hästi lähikonnas asuvad Waitangi Mountain Bike Park ja Flagstaff Hill (mägi).\nWhangarei juga on vaatamisväärsus 3,1 km kaugusel südalinnast, millega tasub kindlasti tutvuda, kui sinu järgmine sihtkoht on Glenbervie. Armastad pikemaid jalutuskäike? Selleks sobivad hästi lähikonnas asuvad A. H. Reed Memorial Kauri Park (park) ja Mair Park.\nMangawhai Village’i turg\nKeda ahvatleb turumelu ja sagin, otsigu üles Mangawhai Village’i turg.\nNorthland – rohkem teavet\nKuidas leida õige keskmise hinnaga hotellid Northland\nNorthland, parimad vaatamisväärsused\nKai Iwi järved hotellid – Omamari\nWhangarei juga hotellid – Glenbervie\nMangawhai Village’i turg hotellid – Mangawhai\nDoubtless Bay hotellid, Uus-Meremaa\nKaipara ringkond hotellid, Uus-Meremaa\nWhangarei District hotellid, Uus-Meremaa


Loho: mõtteid kodanikuühiskonna võimalikkusest - Arvamus\n22. november 2012, 0:16\nElver Loho ACTA lepingu vastasel miitingul FOTO: Peeter Langovits\nUmbes aasta tagasi kirjutasin ma oma eriala poliitilistest probleemidest lähtuvalt essee, kus vaidlesin jõuliselt seisukohta, et valija ülesandeks ei ole lahendusi välja pakkuda ning ettepanekud lahendusteks peavad tulema inimestelt, kes tahavad valituks saada või saavad isegi sellise mõttetöö eest maksumaksja rahakotist palka. Vaidlesin, et valija ei pea tegema poliitiku ja ametniku eest tema tööd, vaid lihtsalt vajutama e-valimistel selle inimese nimele, kes kõige paremaid lahendusi välja pakub. Seda esseed on näinud vaid mõned minu relvavennad MTÜs Eesti Interneti Kogukond ning lõppeks otsustasin intellektuaalse aususe nimel loomingu sahtlisse lükata, kuna jõudsin selgusele, et selline seisukoht läheb vastuollu minu olulise põhimõttega: valija ei ole tarbija, vaid kodanik.\nPõhimõte, mis sõna «tarbija» võtab kui sõimusõna arenes minu mõttemaailmas eriti tugevaks ACTA vastase võitluse käigus, mil sai tutvutud lugematute seisukohavõttudega Brüsseli bürokraatidelt, kes ilmselt lähtudes eeldusest «valija on tarbija» tõsimeeli ei suutnud näha ACTAs ühtegi probleemi, sest nagu nad ise kinnitasid: «tavatarbija jaoks ei muuda ACTA mitte midagi». Ja nii see tõesti on. Kui me vaatame valijat kui abstraktset amööbi, kes endasse ammutab nii tooteid kui teenuseid nende pakkuja tingimustel ning sellelt teelt hälbivat valijat kui piraati, kurjategijat või, jumal hoidku, terroristi, siis hakkame mõistma kuidas ACTA vastased massimeeleavaldused üle kogu Euroopa võisid näida sama müstilised kui välk selgest taevast spontaanselt keset Vabaduse väljakut manifesteerunud ükssarviku pihta.\nMa ei taha siinkohal valijaid vastandada riigiaparaadile ega propageerida intellektuaalsest laiskusest läbi imbunud seisukohta, mille järgi riigiaparaadi liikmed peaksid valijat kartma, vaid juhin lihtsalt tähelepanu valele mõtteviisile, mis nähtamatu ja kergelt süttiva ollusena on üle võõbanud pea kõik viimase aja konfliktid rahva ja riigi vahel.\n«Valija on tarbija» mõtteviisis ei saa ka üheselt süüdistada neid poliitikuid ja ametnikke, kes nõnda mõtlevad. Ei saa öelda, et nad kõik peavad ennast «pööblist» paremaks ja tegelevad kõnepuldist või kontorist patroniseerimisega, kuigi kindlasti leidub riigi- ja liiduaparaadis ka selliseid egoistlikke värdjaid. Osa kohatu tarbijamentaliteedi tekkimise süüst lasub ka valija enda õlgadel, kes laiskusest, apaatiast või pakilisemate probleemide sunnil ei ole käitunud täiel määral kui demokraatliku riigi kodanik.\nTänaseks tulemuseks on nõrk kodanikuühiskond, mis alles nüüd, rohkem kui kaks dekaadi peale taasiseseisvumist, astub esimesi tõsiseltvõetavaid samme, kuigi südames ihkaks juba maratoni joosta.\nKohalike teedrajavate pretsedentide puudumisel on raske ka õpetlikku eeskuju näha, mistõttu näeme sisuka ja realistlikele tulemustele orienteeritud kodanikukäitumise asemel põlve otsas kokku klopsitud segase sõnumiga pisikesi meeleavaldusi ning maailmavalust nõretavaid sõnavõtte, mis maalivad oponenti antikristusena ning taevast kohe-kohe pähe kukkuvana. Lihtne on siinkohal ironiseerida ja leida massiivseid vigu sellises tegevuses ning nendeni viinud mõttekäikudes, kuid olgem ausad -- need inimesed valavad praegu normaalse kodanikuühiskonna vundamenti ja selle eest tuleb olla tänulik ning kaasa mõelda, mitte võõrastustundest ja vigade nägemisest teises suunas radikaliseeruda.\nKuid mis siis ikkagi on see kodanikuühiskond, mida meil tegelikult niiväga vaja läheb ja mis alles nüüd esimesi samme astub? Olles arutanud neid teemasid parteide prominentsete liikmetega tundub, et kõik oleks nagu korras -- MTÜsid on väga palju ning riik jagab suhteliselt helde käega projektirahasid külasimmanite korraldamiseks ning praktilisi teadmisi edasi andvate koolituste tegemiseks. Päris paljud aktiivsed inimesed suudavad selliste projektide kirjutamisest isegi ära elada. Mida rohkemat meil veel vaja?\nMulle tundub, et siinkohal on paljude valitsejate mõttemaailmas kodanikuühiskonna definitsiooni kaaperdanud seesama «valija on tarbija» mentaliteet. Hoopis parem definitsioon oleks ehk järgnev: tervislik ning jätkusuutlik kodanikuühiskond koosneb organiseerunud huvigruppidest, mis suudavad nii liikmeid kui ka laiemat üldsust kaasates formuleerida sisuka sõnumi, realistlikud eesmärgid ning omavad piisavat võimekust, et need eesmärgid ellu viia.\nHead näited lähiminevikust on edukalt lõppenud arstide streik; ACTA vastane võitlus, mille tulemusena Eesti jäi üheks viiest Euroopa Liidu riigist, mis ACTAle isegi oma allkirja ei andnud, ratifitseerimisest rääkimata; ning käesoleva essee kirjutamisel põhiseaduskomisjonis viimaseid parandusi koguv ning menetlusse jõuliselt kodanike huvide esindajaid kaasanud eelnõu tänu millele hakatakse Eestis juurutama Open Data põhimõtteid ehk teisisõnu -- riigi mittesalajaste andmete kogud avanevad tasuta kõigile inimestele.\nVeel parem näide arenenud maailmast on erinevad naiste probleemidele tähelepanu juhtivad liikumised, mis suudavad koostada adekvaatseid eelnõusid, neid nii kohalikul kui riigi tasemel läbi suruda ning hoiavad relvakapis võimekust mobiliseerida enda toetuseks arvestatav hulk valijaskonnast ning avalik arvamus. Ja nad teevad seda kõike sõltumata sellest kes parajasti võimul või kui palju on riigijuhtide hulgas naisi!\nAbsurdne hulk inimesi, tihti prestiižsel positsioonil, on seisukohal, et mistahes põhjusel võimule kahe silma vahele jäänud probleemide lahendamiseks kõlbab ainult uue partei loomine, mistõttu nähakse potentsiaalsete parteisünnitajate vandenõud iga meeleavalduse ja avaliku nurina taga. Ja tõesti -- nii mõnigi konkreetset murepunkti kritiseerinud isik ei ole näinud oma murele muud väljundit kui partei loomine ja võimu üle võtmine, kuid selline kujutlusvõime puudulikkus on pigem tingitud mõistlike alternatiivide vähesest nähtavusest. Ühele valdkonnale keskenduvate kiratsevate nišiparteide loomine ei ole lahendus isegi siis kui nad tõesti peaksid võimule saama. Ajendiks olnud reform saab ehk ära tehtud, aga vältimatult saavad nad olema teistes riigi juhtimiseks vajalikes erialades ebapädevad puhtalt vaid ühele asjale keskendumise tõttu.\nVajadus just säärase võimeka kodanikuühiskonna järgi on eriti tugev tänases Eestis, kus on tõsine oht parteilise monokultuuri tekkimiseks. Võimupartei populaarsus ühiskonnas (32 protsenti) ületab murettekitavalt isegi nende inimeste hulga, kes meediat usaldavad (27 protsenti Gallupi andmetel), mistõttu peame tõdema, et ühel või teisel põhjusel ei suuda usalduskriisis meedia enam adekvaatselt täita oma valvekoera rolli ning üha enam tasakaalustava rolli raskusest on vajunud kodanike õlgadele.\nMinu ettepanek kodanikuühiskonna kiireks tulekuks on kolmeosaline.\nKodanikud -- teie hulgas on väga palju võimekaid inimesi ja eraldi tahaks ma siinkohal välja tuua need aatelised isikud, kes kunagi aitasid riiki ehitada, kuid on tänaseks poliitikast taandunud. Saage kokku, kaasake inimesi, arutage võimalikke lahendusi, organiseeruge Facebookis või õllelauas ning looge ühinguid, mis neid lahendusi läbi riigiaparaadi erinevate võimaluste ellu viivad. Ärge kartke selliseid ühinguid rahaliselt toetada kui nad sinu jaoks olulisi probleeme lahendavad. Ka aktivistid peavad aeg-ajalt sööma ning kodanikuühiskond on märksa parem investeering kui kast viina või uus käekott.\nMeedia -- kodanikud vajavad teie abi nii sõnumi edastamisel kui ka selle koostamisel. Teie hulgas on palju häid ja toredaid inimesi, kellele MTÜ Eesti Interneti Kogukond on väga tänulik. Teie kogemused ja teadmised, tulnud läbi aastate poliitika vaatlemise, on väärtuslikud kõigile kodanikele, kes tuleviku pärast südant valutavad ning organiseerudes midagi ära teha soovivad. Kuigi ajakirjanduseetika paneb üsna konkreetse piirangu teiepoolsele sekkumisele, siis loodan, et lisaks kodanikuühenduste tutvustamisele ja nende püstitatud probleemide uurimisele leiate ka aega, et neile meediasuhtluse ja poliitika teemal nõu anda.\nPoliitikud ja ametnikud -- mida rohkem te kaasate selliseid ühinguid reaalsetesse otsustusprotsessidesse, seda parem. Kodanik, kes näeb, et riik aktiivselt kaasab nii teda kui ka tema esindajaid konkreetses küsimuses ja arvestab seeläbi tema arvamusega on kodanik, kes usub oma riiki ja ei vii oma töökäsi ning maksuraha Soome. Ka opositsioonierakondadel on siin oluline roll. Ärge otsige Toompeal puhvetis kartulisalati seest inspiratsiooni, vaid minge ja otsige eelpoolnimetatud kodanike ühinguid, aidake neil sõnumit ja lahendusi formuleerida, tehke nende nimel ja nende nime välja öeldes saalis arupärimisi ning kaasake neid komisjonide töösse. Ühing, mis valimiste eel saadab oma paarisajale liikmele Teid ja Teie erakonna abi kiitva avalduse on võimas liitlane.\nJa härra President -- Teie elu ja hariduskäik USAs andis Teile suurepärase võimaluse näha võimekaid huvigruppe töötamas üle kogu suure demokraatliku riigi ning nüüd on Teil ainulaadne võimalus aidata tugev kodanikuühiskond jalule ka kodumaal.


KKK | Erismet\nCarbon Fiber plaadid\nCarbon fiber plaatide korduma kippuvad küsimused\nKas plaate on võimalik teha ka eritellimusel?\nKui meie standardsed tooted ei sobi, siis saame teha plaate, mis on teile sobiva paksuse ja materjali valikuga (erinevad sideained, kiudmaterjalid, riide tüübid jne).\nKas plaate saab tellida ka postiga?\nJah, pakume ülemaailmset tarnet.\nKui kaua võtab plaatide kohalejõudmine aega?\nKui plaat on laos, siis saadame kauba 2 tööpäeva jooksul välja. Kui tellitud plaati ei ole laos, siis võtab kohalejõudmine aega umbes nädal. Võite kaubale ka ise järgi tulla.\nKas plaatidest on võimalik jooniste järgi detaile välja lõigata?\nJah, lõikame plaatidest vastavalt teie joonistele detaile välja. Lõikamiseks kasutame CNC freesimist, mis jätab kvaliteetse lõikepinna. Eri detailide lõikamiseks on vajalik joonis 2D detailide puhul DXF või 3D detailide puhul STEP joonis.\nMille jaoks kasutatakse süsinik-kiud plaate?\nMeie põhilised kliendid teevad plaatidest järgnevaid asju:\n*Droonide raami detailid\n*Mootorrataste ja autode detailid\nKuidas saab Carbon Fiber plaate töödelda?\nPlaate saab puurida, saagida ja lihvida üsna lihtsalt, kuid kuna materjalid on abrasiivsed, siis võivad lõiketerad kiiresti kuluda. Tikksaega saagimisel tasub kasutada keraamika lõikamiseks mõeldud tera või äärmisel juhul metallitera vältimaks kildude tekkimist. Õhemaid plaate saab lõigata ka noaga. Tähelepanu tasub pöörata töötlemisel tekkivale peenele tolmule. Soovitatavad ohutusvahendid on prillid, respiraator ja kaitseriided, et vähendada tolmu ärritavat mõju.\nKas Carbon Fiber plaate saab painutada nagu metalle?\nEi saa, plaate saab paindutada mingi piirini, ning seda ületades materjal murdub.\nKas on Carbon Fiber plaadid on UV kindlad?\nPlaadid ei ole UV kindlad, kuid pindasid lakkides saab neid teha UV kindlaks.\nKas Carbon Fiber plaate saab lakkida?\nIlusama väljanägemise, UV ja kulumiskindluse tõstmiseks võib plaate lakkida\nErinevate materjalide korduma kippuvad küsimused\nMis on twill?\nTwill on süsinik riide kudumi tüüp. See on välimuse poolest kõige ehtsam ja hinnatum muster süsiniku puhul. Tugevuse mõttes on paremad samasuunalised kudumid.\nMis on komposiitmaterjal?\nKomposiitmaterjal koosneb polümeersest maatriksist (epo/polüester/polüuretaan vms sideainest) ning tugevdavast ehk armeerivast lisandist (süsinik/carbon fiber/kevlar/aramiid/basalt/diolen/polüester/klaas vms kiudmaterjal)\nMis on epo vaik?\nEpovaik on tugev polümeerne sideaine, mida kasutame komposiitmaterjalidest detailide ja plaatide valmistamiseks. Epo seob kiudmaterjali (süsinik/diolen/basalt,/klaaskiud) ühtseks jäigaks materjaliks.\nMis on süsinikkiud (carbon fiber)?\nSüsinikkiud (ingl. k. carbon fiber) on kiudmaterjal, mida kasutakse rakendustes, kus on tähtis võimalikult väike mass ja suur tugevus. Süsinikul on veel mitmeid häid omadusi nagu vibratsiooni summutamine, väikesed mõõtmete muutused temperatuuri muutumisel, hea vastupidavus oksüdeerumisele ning parem keemiline resistentsus võrreldes metallidega.\nMis on diolen kiud?\nDiolen on poluesterkiu kaubanduslik nimi. Välimuselt on see sarnane süsinikkiuga. Diolen kiud on võrreldes süsinikkiuga väiksema tugevusega, kuid suurema sitkuse ja odavama hinnaga.\nMis on basalt kiud?\nBasalt kiud on valmistatud basalt kivist. See on 100% looduslik ja koosneb sulataud kivist – mitte midagi rohkemat lisatud ei ole. Omadustelt on basalt kiud natuke väiksema tugevusega kui süsinik, aga sitkem ja oluliselt odavama hinnaga. Kannatab kõrgeid temperatuure ja on vibratsiooni ning müra summutavate omadustega.\nMiks te kasutate täidismaterjale?\nBalsa ja divinicell sandwich plaatidel on sama kaalu juures oluliselt suurem tugevus kui tavalistel plaatidel. Samas peab arvestama, et mõlemal plaaditüübil on omad eelised ja puudused, mistõttu me pakumegi erinevaid võimalusi, et leiaksite sobivama.\nMiks eelistada kombineeritud süsinikkiud plaadi tegemisel basalti ja dioleni klaaskiule?\nBasalt ja dioleen on tugevamad ja sitkemad ning nende värvus on tume. See muudab nende väljanägemise väga sarnaseks süsinikuga.\nMille poolest on süsinikkiud parem metallidest?\nSüsinikkiu kasutamisel on võimalik saavutada suurem tugevus sama kaalu juures või sama asi väiksema kaaluga. Esinevad väiksemad mõõtmete muutused temperatuuri muutumisel. Samuti on süsinikkiud vibratsiooni summutav ja korrosioonikindel.\n©2018 Erismet OÜ


Kuidas tööriista Photoshop CC tööriistaribalt eemaldada\nPhotoshopis töötades on vaieldamatult kõige olulisem akna vasakus servas olev tööriistariba. See annab juurdepääsu kõigile assortii tööriistadele, mis võimaldavad teil luua ja redigeerida pilte, millel töötate.\nKuid tööriistaribal võib olla tööriistu, mida te kunagi ei kasuta, ja soovite tööriistariba korrastada, et saaksite olla tõhusam. Õnneks pakub Photoshop CC viisi, kuidas saate seda asukohta redigeerida ja eemaldada tööriistad, mida te ei soovi ega vaja.\nKuidas teisaldada soovimatuid tööriistu Photoshop CC-s\nPhotoshop CC ei võimalda teil tööriista tööriistaribalt täielikult eemaldada. Kuid see võimaldab teil seda teisaldada jaotisse „Lisatööriistad”, mis asub tööriistariba allosas. See eemaldab selle tegelikult tööriistariba vaikevaatelt, kuid jätab selle juurdepääsetavaks juhul, kui hiljem leiate, et vajate seda tööriista tegelikult.\n1. samm: avage Photoshop CC.\n2. samm: valige akna ülaosas vahekaart Redigeerimine .\n3. samm: valige selle menüü allosas suvand Tööriistariba .\n4. samm: klõpsake vasakus veerus tööriista, mida te ei soovi, seejärel lohistage see paremasse veergu. Kui olete tööriistade lohistamise lõpetanud, klõpsake akna paremas ülanurgas nuppu Valmis .\nKas olete märganud, et uue teksti kihi loomisel on mõni tekst juba olemas? Siit saate teada, kuidas seda kohahoidja teksti eemaldada, kui eelistaksite selle asemel tühja teksti kihiga.\nPaber 101: kiirprojektide juhend Täiusliku tõuketeate anatoomia: 7 näpunäidet Kuidas juhendaja hüpikaknaid välja lülitada, kui hõljutate kursorit Photoshop CC Exceli veergude võrdlus\nFaceTime'i kõne kustutamine iPhone 6-st\nMiks on mõne minu iPhone'i rakenduse kõrval pilveikoon?\nKuidas iPhone'is Mapsis miili ja kilomeetri vahel ümber lülituda\nRoku 3 vs Roku 2 XS\nKuidas lisada veebilehte Microsoft Edge'i menüüsse Start\nVeebikujunduse kriitika # 33: kaubandus ja külgmine areng\nHüpikakende blokeerimine rakenduses Safari iPhone 5


Lugeja: nõrk oled, et ei suuda oma selga sirgu lüüa ja teha õigeid valikuid! - Delfi\nMeie ühiskonnas kogub hoogu süvenev alkoholism, aga sellest räägitakse liiga vähe. Selle asemel, et lõputuid reklaame lubada televisioonis ja meedias, võiks rohkem teadvustada, kuhu alkoholi tarbides välja võib jõuda.\nReklaamides saame näha, nagu oleks tegu super lõõgastusvahendiga, mis kõik probleemid kui nõiaväel unustada laseb ja elu ongi chill ja trall. Varsti on raske leida inimest, kes ei teaks mõnda inimest, kes oleks alkoholi küüsis, olgu ta siis pereliige, sõber, tuttav või tänaval vastu tulev võõras. Vaadake ringi kui palju on põhja käinud inimesi ja hakake põhjustest rohkem rääkima. Kas sinna tänapäeva noored jõuda tahavadki? Mis on üldse alkoholism? Millest see tuleb? Miks inimesed selle lõksu kergelt langevad ja sinna kinni jäävad, ohverdades kõik muu enda ümber selle jaoks?\nÜks osa on kindlasti geneetikal, aga seda ei saa tuua ettekäändeks, et keegi esivanem on ees alkohoolik olnud, mis siis niiviisi edasi kandub. On olemas suurem oht, aga valiku teeb igaüks ise. Mind on alati hämmastanud, et inimesed valivad sama tee, mida on nähtud kõrvalt pikka aega oma vanema või kellegi teise näol. Miks valitakse endale sama saatus lüüa käed viinakuradiga ja teenida seda jäägitult? Kõik, kes süüdistavad teisi inimesi kellegi alkoholismis, siis teadke, et mitte keegi teine ei tõsta pudelit kellegi suule, selle valiku teeb igaüks ise! Mitte keegi teine ei saa viia kedagi halvale teele, selle valiku teeb igaüks ise! Mitte keegi teine ei sunni elama kedagi sellist elu, selle valiku teeb igaüks ise! Mitte keegi teine ei sunni kedagi valetama, ega alt vedama oma lähedasi, tööandjat jt, selleks, et saaks juua - selle valiku teeb igaüks ise! See nimekiri on lõputu ja tegelikult kehtib kõikide sõltuvuste kohta! Igaüks valib ise endale tee, mida mööda käia, inimesed enda ümber, kellega suhelda ja elu, mida elada.\nJoodikutele: lõpetage see teiste süüdistamine oma hädade pärast, sest kõik saab siiski alguse teist endast - sina ise oled selle kõige põhjus, sinu enda tehtud otsused ja valikud. Põhjuseid leiab alati, mis järjekordselt ajendab kedagi klaasi tõstma, mille tagajärjel tsüklisse kukutakse mitmeks päevaks, nädalaks, mõni isegi kuuks. Asi ei ole ju tegelikult põhjuses, neid leiaks igaüks, asi on vajaduses alkoholi järele, mida nimetatakse sõltuvuseks. Tunnista, et oled alkohoolik, joodik, kes vajab alkoholi, kuna sellest chill-trall lõõgastusest on saanud üks igapäeva õudus, millega tegelemiseks sul jaksu ega iseloomu ei ole.\nNõrk oled, et ei suuda oma selga sirgu lüüa ja teha õigeid valikuid. Keegi teine ei saa elada sinu eest, ega teha sinu eest otsuseid. Keegi teine ei vastuta sinu elu eest, seda teed sina ise. Ära ole selline saamatu, kes ei suuda oma elu korda seada, kartes teiste abi paluda. Neela oma põhjendamatult kõrge ego ja uhkus alla. Nõrk oled, et ei taha tunnistada endale oma haigust ja sõltuvust. Vaata peeglisse ja ole enda vastu aus, sest teistele võid ju valetada, mõelda vabandusi välja, aga ennast ei ole mõtet petta - enda eest ei ole veel keegi saanud põgeneda!\nSeni kuni ei tehta otsust ennast muuta, oma elu muuta, otsida abi, lubada teistel end aidata, seni, kallis inimene, ei muutu miski. Egoist ja rumal oled, et lähtud vaid enda vajadustest, hoolimata, mida sa teistele sellega põhjustad. Oma lastele, perekonnale, vanematele, sõpradele, tööandjale jne. Need lõputud altvedamised, valed ja lubadused, mida süüdimatult teele lennutatakse ja millest vaid murdosa läbi suure häda täidetakse. Kes sinusugust usaldama peaks? Kes peaks tahtma sinusugusega suhelda? Kes peaks sinusugust austama, kui sa iseennastki ei austa? Kes peaks suutma sind armastada, kui sa iseennastki ei armasta?\nSa oled tola, kes ei oska hinnata elu võimalusi, inimeste hoolivust, armastust ja abivalmidust. Sa vaid sülitad kõikidele näkku ja seda kõike sellepärast, et sa saaksid juua, oma järjekordse doosi kätte, mis sind taas sellesse keerisesse aina sügavamale kisub, ja sa isegi ei tee selleks midagi, et sealt välja saada. Kõikidele abistajatele: ärge nähke vaeva joodikuid muuta ja aidata, kui nad ise seda ei taha. Kui inimene ise ei taha tunnistada endale probleemi, oma elu parandada jne, las läheb seda teed - tema õigus valida, kuidas oma elu elab. Jah, saan aru, et on raske kõrvalt vaadata, aga ärge rippuge nende küljes kinni, ega rikkuge enda elu sellega, sest kokkuvõttes olete nende silmis veel süüdi ka, kuna teie pärast nad "peavadki" jooma. Põhjustate neile vaid stressi....uskuge, põhjuseid on väga absurdseid.\nAndke endid vabaks ja lubage enda ellu inimesed, kes teid õnnelikuks teevad, austavad ja armastavad. Austage endid ise, lubades endal olla õnnelik. Teie õigus on endale valida ka meelepärane elu, ka see on valik. Oled ise õnnelik, kiirgad seda ka välja. Laske lahti kõikidest inimestest, asjadest ja olukordadest ja näete, kuidas on kergem elada. Te ei pea seda meeletut taaka endaga kaasas vedama, te ei pea kandma mitte kellegi tegude ega valikute eest vastutust, kui just ei ole tegu enda lapsega alla 18.a. Kui keegi tahab juua, las joob, aga see toimugu ikka sellisel juhul sinust eemal - mingu oma teed! Siga leiab igalt poolt pori ja te ei suuda iialgi kõiki neid inimesi eemale ajada, keda nad ligi tõmbavad - sellisel juhul võitlete tuuleveskitega.\nSa tõmbad ligi seda, mis sa ise oled. Ole sina selline, mida sa oma ellu soovid! Ära ole ka see teistel sabas lonkiv, ennast alandav inimene, kes püüab kedagi vastu tema tahtmist aidata, sest see ei ole abi. See on miski, mida sina tahad, aga tema mitte ja sa ei saa muuta seda, lepi sellega. Ehk päästad sa selle inimese just sellise suhtumisega - sa vabastad ta enda ahelatest. Ennekõike aga aidake igaüks endid ise. Kõlab küll julmalt, aga vahel on tunne, mida kiiremini kõik joodikud end surnuks joovad, seda rahulikum on teiste elu. Igaüks, kes on pikalt teemaga kokku puutunud, saab sellest aru. Paraku meie ühiskond soodustab alkoholismi ja sellel õudusel ei näigi lõppu olevat ega tulegi.\nMa loodan, et edaspidi hakatakse rohkem tähelepanu pöörama alkoholiga seonduvale tegelikkusele ja ohtudele, mis selle kõigega kaasneb. Purustame selle illusiooni, millega püütakse alkoholist jätta kuvandit kui millestki lõõgastavast ja vajalikust osakesest elust. Oleme eelkõige ise eeskujuks kainele elule, tehes õigeid valikuid. Kevad on ilus aeg, kus terrassid söögikohtades püsti pannakse, päike paistab, on soojem ja inimesed naudivad eluolu. Kurb on see, et pea üle laua istutakse õlleklaasi taga. Päike paistab, mõnus chill. Kas te tõesti ei saa ilma selleta? Jooge vett või muud karastavat jooki. Mis naudingut pakub näiteks kuumal suvel alkoholi larpida, päike paistes lagipähe? Veerand randa tiksub gini, siidri, õlle ja mõned ka kangema saatel. Masendav!\nKallid inimesed, vaadake peeglisse ja hinnake oma vaated elule üle ja tehke selgeks, kes te tahate olla ja kuhu jõuda. Mõelge, kas olete praegu oma mõtete ja tegevusega sellel õigel teel? Kui seda kirja juhtub lugema inimene, kellel on alkoholismiga probleeme, siis tea, et sinu enda võimuses on seda muuta. Tee see otsus kohe praegu ära, ära oota homset, ülehomset, õiget kaaslast jne - KOHE! Tee seda iseenda pärast, sest kui teed seda teise jaoks ja tuleb tagasilöök, on põhjust kohe ka klaasi järgi haarata. Tee asju enda jaoks, et saaksid olla ise parem inimene, kaaslane, sõber, lapsevanem jne. Sinust endast saab kõik alguse ja enda elu otsused teed vaid ise ja see rool on sinu enda käes.Edu ja kainet mõtlemist!


Blenderi kannu materjal kuuma supi püreestamiseks - Perekooli Foorum\nEsileht › Kodunurk › Blenderi kannu materjal kuuma supi püreestamiseks\nTeema: Blenderi kannu materjal kuuma supi püreestamiseks\nKlaas, tritaan, plastik? On mingi vahe?\nOleme püreesuppide austajad.\nMul on Sage köögikombain, aga ilma blenderita. Purustab võimsalt, aga siidist püreesuppi ei tee. Saumikser jätab ka nt tomatite purustamisel seemned natukene tükiliseks.\nOtsin blenderit praegu, mulle soovitati, et see tegevat ühtlase massi.\nSmuutisid ei armasta ja selleks blenderit pole vaja. Või jätkan ikka saumiksriga…\nMinul blender jätab smuutis ka paljud asjad tükiliseks, samas püreesupid on ikkagi siidised ja ühtlase massiga kuna asjad eelnevalt läbi keedetud. Tomati kohta ei oska öelda, seda proovinud pole.\nKann on paksust klaasist aga päris kuuma sinna panna ei ole julgenud, ikkagi jahutan.\nBlender pole selleks mõeldud. Saumikser on ikka parem, osta võimsam lihtsalt. Andsin oma saumikseri lapsele ja ei jõudnud veel uut osta, tegin siis blenderiga, see lülitab end välja, vähendasin siis kogust poole kannu peale ja sain nii hädapärast tehtud, aga mingi hea lahendus see küll pole.\nSaumikser jätab ka nt tomatite purustamisel seemned natukene tükiliseks.\nMul on Boschi vaakumblender, väga hästi püreestab, aga no nii kaua ma küll pole viitsinud käiata, et tomatiseemned ka läbi hekseldaks. Milleks?\nBlender sobib väga hästi püreesupi tegemiseks ja teeb siidiseks, kahe kannutäiega saab läbi lasta suure potitäie suppi. Mul on blenderil plastkann, seega päris keevat suppi ma ei pane sinna, jahutan ca 60-kraadiseks, siis ongi blenderdamise järel söömisvalmis, samas koor, või jms seguneb ilusti.\nKui tahta teha tomatist, siis ma kallaks valmis blenderdatud supi lihtsalt läbi sõela potti tagasi, siis ei pea tomatite koorimisega vaeva nägema. Ma teen tomatiga supid tavaliselt passatast või frito tomatipüreest.\nKlaasist blenderkannud on tavaliselt küllalt paksud ja kannatavad kuuma suppi kindlasti, sellevõrra on muidugi kann ka raskem. Võimsus ja kannu materjal on ülioluline jää vms purustamiseks, keedetud ködist püreesuppi suudab teha ikka pea iga blender.\nKui saumikser, siis kindlasti metallotsikuga (mul kunagi õnnestus üks saumikseri plastots suht lapikuks mikserdada keeva supi sees), aga blenderiga saab väga hästi. Aga minu meelest on blenderiga mugavam teha kui saumikseriga potis pläristada ja pritsida. Kui sa just väga tahad veel ühte masinat, siis blender jah, aga saumikeriga on ka võimalik teha, kui kaua käiata.\nMinul on blender paksust klaasist. Täiesti kindlasti võib sinna keeva supi sisse kallata. Olengi seda teinud. Tehnilisi andmeid ma ei tea, aga välja näeb mu blender selline.\nSee on väga võimas blender ning püreestab tõesti mõne sekundiga täiesti sodiks.\nMa ei kujuta ette, et saumiksriga saaks nii kiiresti ja lihtsasti. Minu kodus leiab saumikser üldse suhteliselt vähe kasutust, sest see pritsib, jätab tükid sisse ja teeb palju aeglasemalt ja vähemefektiivsemalt kui blender.\nOleneb võimsusest ka. Mul on raske uskuda, et näiteks see või see ei teeks siidist püreesuppi.\nPead kasutusjuhendist vaatama, osad ei kannata kuumust. Kartuli peksab tapeediliimiks. Saumikser veidi mõnusam


Miks on jõutreening oluline igale spordiharrastajale? – Ajakiri SPORT\nHomeNr 72 - 2021 jaanuarMiks on jõutreening oluline igale spordiharrastajale?\n01/02/2021 Nr 72 - 2021 jaanuar, Nr. 73 - 2021 veebruar 0\nJärjest rohkem pöördub meie poole harrastussportlasi, kelle eesmärk ei ole lihasmassi kasvatada ega kulturistina midagi saavutada. Nende soov on leida jõusaalist tuge, et oma põhispordiala paremini sooritada.\nJõusaalis näeb üha rohkem kestusalade harrastajaid, palli- ja golfimängijaid, ujujaid jne. On sportlasi, kes on jõutreeninguga tegelenud pikemat aega, aga ka neid, kes selle maailmaga alles tutvust teevad. Jõutreening põhiala toetava tegevusena on igati kiiduväärt. Ükskõik millist spordiala sa regulaarselt harrastad, võid olla kindel, et targalt treenides toetab jõutreening põhieesmärkide saavutamist. Kuidas aga vältida jõutreeningut alustades peamisi vigu ja kuidas jõusaalis veedetud ajast võimalikult palju kasu saada?\nJõutreeninguga alustades tuleb silmas pidada peaeesmärki ja koostada treeningplaan selle järgi. Korrapäratult üles ehitatud treeningud ei anna tulemusi. Kui jooksumaailmast paralleele tuua, siis ei ole mõtet joosta iga päev nii palju kui jaksad ja nii kaua kui võimalik. Oluline on üles ehitada loogiline ja optimaalne treeningsüsteem. Tuleb mõelda oma eesmärgile ja sellele, kuidas jõutreening tulemust saavutada aitab. Mõistlik on lasta treeningplaan kokku panna treeneril, seda isegi juhul, kui oled tippsportlane.\nArtikli autor ja treener Egert Oiov\nToome välja peamised vead, mida jõutreeninguga alustades tehakse, ja anname nõu, kuidas neid vältida.\n*Tulen jõusaali pelgalt vastupidavust treenima\nSaalides kohtab tihti kestusalade harrastajaid, kes püüavad hooajavälisel ajal jõutreeninguga vastupidavusnäitajaid parandada. Sooritatakse palju korduseid olematute raskustega. Sageli kardetakse, et jõutreeningu tõttu vähenevad vastupidavusnäitajad ja saavutatakse kulturistikeha.\nTegelikult on erialane treening vastupidavuse arendamiseks enamasti piisav. Jõutreening võiks vastukaaluks toetada üldiste jõunäitajate arendamist, olla suunatud lihastoonuse parandamisele ja lihaste kasvatamisele. Lihaseid läheb vaja igal spordialal! Samuti ei maksa karta, et jõutreening vastupidavusnäitajaid kehvemaks muudaks, kui teha seda targalt ja läbimõeldult.Lisaks võiks üheks eesmärgiks võtta üldiste tervisenäitajate parandamise. Näiteks aitab jõutreening parandada rühti ja verevarustust, tugevdada immuunsüsteemi ja suurendada luude tihedust. Need on kõigest mõned jõutreeningu kasutegurid!\n*Tulen saali, aga treenin vaid teatud lihasgruppe\nEbaproportsionaalselt arenenud keha ei ole tervislik ega esteetiline. Erialane treening ja võistlused koormavad keha enamasti ühekülgselt. Näiteks jalgratturitel on jalad märksa rohkem arenenud kui ülakeha. Seega tasub pigem mõelda, kuidas järele aidata lihasgruppe, mis erialase treeninguga vähem koormust saavad. Keha on üks tervik – kett on sama tugev kui selle kõige nõrgem lüli.\n*Treenin nii palju kui võimalik\nHooajaväline aeg, kui erialaseid treeninguid on vähem ja võistlustest on samuti paus, jätab harrastajale kätte rohkem vaba aega, mida sisustatakse jõutreeninguga. Rohkem ei ole aga alati uhkem. Kui sa ei ole varem jõutreeninguga tegelenud, ei tasu ühe-kahe kuu jooksul suurendada treeningkoormust kuuele-seitsmele korrale nädalas. Ka taastumiseks peab jääma piisavalt aega. Hooajavälisel perioodil tuleb anda kehale võimalus puhata, et hakata uueks aastaks „põhja laduma“.\n*Käin trennis, aga ei tee trenni\nJõutreeningut tuleb võtta kui osa suurest plaanist. Niisama aega surnuks löömas käia ei ole mõtet. Pikemas plaanis ei ole sellest kasu, kui treenid vaid masinaga, mis parasjagu vaba on või mida kasutada oskad.\n*Kasutan ainult trenažööre ja jätan vabad raskused tahaplaanile\nTreeningu käigus tuleb mugavustsoonist välja tulla. Ebamugavad ja rasked harjutused on sageli kasulikumad ning vabade raskustega treenimine tõhusam kui masinate kasutamine.Seda eriti juhul, kui treenid nädalas kõigest paar korda ja eesmärgiks on kogu keha, mitte niivõrd üksikute lihasgruppide areng. Kindlasti tuleb eemalduda kulturismitrenni meetoditest, mille eesmärgid on hoopis teistlaadi.\nPaika tuleb panna sobiv koormus ning treeningute maht, intensiivsus ja sagedus. Abi on kogenud treenerist, kes võtab arvesse harrastaja eesmärke ja tema võimalusi neid ellu viia. Treener aitab kokku panna optimaalse treeningplaani ja vajaduse korral juhendab, vähemalt esimestel treeningutel. Rõhku tuleb panna harjutuste sooritamise tehnikale. Jõusaalis on see samavõrd oluline kui põhispordiala puhul. Eriti tähelepanelik tuleb olla, kui sind on varem kimbutanud vigastused või traumad või kui teatud lihasgrupid/liigesed on põhispordiala tõttu ülekoormatud. Rõhku tuleb panna ka taastumisele ja õigele toitumisele. Jõutreening on toetav tegevus ja mitte eesmärk omaette.\nParaku hoiavad hirmud ja müüdid paljusid spordiharrastajaid jõusaalist eemal. Mida nad kardavad?\nEt tekib liiga suur lihasmass\nOlen mitmel korral kuulnud, kuidas kestusalade harrastajad muretsevad, et jõutreening teeb lihasmassi liiga suureks ja see pärsib edukat sooritust peaalal. Nendele hirmudele võib julgelt vee peale tõmmata – lihasmassi kasvatamine võtab aastaid, isegi aastakümneid. Lihased kasvavad tingimustes, kus treeningkoormus on suur ja tööd tehakse kulturistlikel eesmärkidel. Kaks-kolm korda nädalas treenides ei maksa karta, et astud aasta pärast järsku Ott Kiivika kandadele. Imesid ei juhtu.\nEt lihased muutuvad puiseks\nPiisav lihashooldus tagab lihaste elastsuse. Ka spordialade puhul, mis eeldavad väga head painduvust, ei ole jõutreening välistatud. Oluline on valida õiged harjutused ja raskused.\nEt kehale koguneb liigselt kilosid\nLihas kasvab palju aeglasemalt, kui arvame. Kui lisaks jõutreeninguga alustamisele muudad toitumist (tarbid päevas rohkem energiat) ja vähendad tavapärast treeningkoormust, siis energia ülejäägi tõttu lisandub ka kehakaal. Seda siiski suures plaanis rasva arvelt. Seega ei tulnud need 10 lisakilo kindlasti sellest, et hakkasid kaks korda nädalas kangi tõstma.\nEt uue asjaga ei saa hakkama\nTihti kardetakse jõusaali tulla lihtsalt seetõttu, et tegu on millegi uue ja harjumatuga. Mida täpsemalt teha? Kuidas teised mind vaatavad ja mida nad mõtlevad? Sellel kartusel ei ole mingit alust, sest üldjuhul tegelevad inimesed treeningsaalis vaid iseendaga ja tõenäoliselt ei pööra nad sulle mingit tähelepanu. Siiski, parema enesetunde tagamiseks on mõistlik treeneriga nõu pidada, et koos harjutused üle vaadata.\nJõutreening sobib hästi iga spordiala harrastajale. Peamine on see, et iga treening oleks läbimõeldud. Kui põhieesmärk on olla näiteks hea suusataja, siis jõutreening tuleb üles ehitada nõnda, et see sind teekonnal toetaks. Jõutreening võiks olla „menüüs“ aasta ringi, mitte pelgalt hooajavälisel ajal. Kindlasti tuleb siis koormus ümber jagada ja rõhuasetust muuta, kuid kasutegur on kindlasti suurem võrreldes sellega, kui teeksid jõutreeningut vaid periooditi.\nTekst: Egert Oiov, Vormiloojad\nFotod: Shutterstock.com / Siim Kinnas\nLoe siit, mida on ideaalseks jõutreeniguks veel vaja.


Vallamajad läbi aegade - Sõmeru Vallavalitsus\n19. sajandil asus vallamaja Koovälja külas Kohala tee ääres. Vallamaja jaoks andis tarviliku maa 1-rublase aastahinnaga rendile Kaarli mõisnik von Wittinghof (Vietinghoff). Hoone (pildil) ehitati 1893. aastal ja selle maksumuseks arvestati 4028 rubla. Summast võeti maha 873 rubla vedude eest, mille vald tegi tasuta. Järelejäänud 3155 rubla jagati võrdselt kogukonna meeshingede vahel.\nKülanõukogu Sõmeru mõisas ja Kooväljal\nSõmeru keskusehoone (alumisel pildil) avati pidulikult 3. septembril 2010. Hoones on kaasaegsed raamatukoguruumid koos muusikatoaga, 190-kohaline heatasemelise heli- ja valgustehnikaga varustatud saal kontsertide ja vastuvõttude korraldamiseks, seminariruum, esinejate garderoobid, huviringitoad, eakate päevakeskus koos köögiplokiga ning vallavalitsuse ja -volikogu kabinetid. Vallavalitsus alustas uues majas tööd oktoobris 2010.


Normaalsed ALAT ja ASAT rasedad naistel, kõrvalekallete põhjused - Ravi 2021\nNii tõus ja langus makro- ja mikrotoitainete rasedatel viib terviseprobleemid nii ema ja laps ei ole veel sündinud, seega on oluline, et toetada nende näitajad on normaalne abiga spetsiaalselt projekteeritud saavad vitamiinide ja mineraalainete kompleksid rasedatele.\nLihtsaim viis, kuidas seostada aminotransferaasi suurenemisega mis tahes ravimiga, on selle tühistamine ja selle jälgimine, kuidas see mõjutab selle taset. Ravimi katkestamist ei saa see seos kindlaks teha.\nLubatud AST parameetrite kerge üleduse diagnoosimine võib põhjustada selliste komplikatsioonide tekkimise kahtlust, nagu kergete või mõõdukalt raskekujuliste neerude operatsioonide või kergejõustiku korral.\nALAT ja ASAT määrad raseduse ajal ja võimalikud kõrvalekalded\nMis on ALT ja AST, mis on nende parameetrite rasedate naiste norm, kuidas nende taset tuvastada? Niinimetatud marker-ensüümid maksa, müokardi, kopsude, neerude, pankrease jaoks. Kui te lühendeid dešifreerite, saate järgmise teabe: alaniini aminotransferaas ja aspartaataminotransferaas. Nende transaminaaside olemasolu veres häirib elundeid, kuna rakkude hävitamine toimub. Nende ensüümide suurenemine näitab keerulise haiguse arengut. Vereanalüüsi tulemuste kaalumisel selgub, kus keskendutakse.\nKui laps on sündinud, ilmneb naise keha erinevates muutustes - alates hormonaalsest tasemest kuni kõigi elundisüsteemide töösse. Seetõttu võib mis tahes katsete tulemus olla erinev enne lapse sündimist läbi viidud testidega. Mis on normaalne ALAT ja ASAT tase rasedatel naistel? Tervete rasedate naiste puhul peetakse ALAT-i normaalseks, kui andmed on 31 U / ml.\nSeda ensüümi võib leida järgmistest organitest:\nKui nende rakkude toimimise käigus esineb häireid, satuvad nad suures ulatuses verdesse.\nSee protsess näitab arengut:\nsüdamehaigused või neeruhaigus.\nRasedatel naistel võib ALT taseme tõus kolmandas trimestris tõusta. See aitab kaasa hilisema toksoosi tekkele. AST-l on sarnased tulemused, mida peetakse vastuvõetavaks rasedatele naistele. See ensüüm peaks olema kuni 31 u / ml.\nMiks võib suurendada ALT ja AST taset\nMis on ALT ja AST norm, mille tõttu suureneb transaminaaside tase? Rasedatel naistel võib ALAT ja ASAT ületada normaalset vahemikku, kuid see on ajutine nähtus. Kui parameetrid ei jõua normaalseks, siis näitab see patoloogia arengut.\nMuudel juhtudel võib suurendamise põhjused olla järgmised:\nEnsüümide arv võib suureneda erinevate muutustega maksa kudedes. Põhjuseks võib olla hepatiidi tekkimine. Samal ajal on patsiendil kollane nahatoon, valu parema hüpohooniaga, mao on paistes. Sellega kaasneb bilirubiini tõus. Ensüümide taseme näitajaid saab hinnata haiguse staadiumis.\nMüokardi infarkt võib põhjustada südame lihasrakkude surma. Ensüümid vabanevad vereringesse, patsient tunneb valu südame piirkonnas ja kogu keha vasakpoolsel küljel. Rünnak kestab umbes 30 minutit. Tundub hingeldust, üldist nõrkust, pearinglust ja hirmu.\nNäitajad võivad erinevate südameprobleemide korral normi ületada. Kui haigus on krooniline, on ASAT ja ALAT aktiivsuse tõus veres pidevalt tõusnud. Surve langetatakse, patsient hingab tugevalt.\nKindlaks, et veres võib suurendada ensüümide taset pärast vigastust. Sellega aitaks kaasa põletused või rasked haavad.\nPankreatiidi arenguga kaasneb ensüümide suurenemine veres. Vere parameetrite muutustega kaasnevad ka kõhuvalu, kehakaalu langus ja sooleprobleemid.\nTerviseprobleemide välistamine lapse kandmise perioodil ei ole seda väärt. Seetõttu, kui ASAT ja ALAT sisaldus ületatakse, tuleb teha vereanalüüs ja määrata parameetrite muutmise tegelik põhjus.\nRaseduse ajal tehakse maksakatsetusi rasedatele emale. Seda tehakse üks kord 38 nädala jooksul. See protseduur seisneb patoloogiliste protsesside tuvastamisel vereanalüüsides.\nSelliste testide omadused rasedatel naistel:\nNäidikud võivad varieeruda enne rasedust.\nLapse kandmine võib põhjustada krooniliste haiguste, nende ägenemiste ilminguid. Mõnel juhul võib rasedus põhjustada tüsistuste tekkimist.\nPärast lapse sündi jõuavad testi tulemused normaalseks, kui nende muutus on seotud ainult selle protsessiga.\nVäga harva võib tulevane sünnitus põhjustada raskeid maksaprobleeme. Kuid sellised patoloogiad võivad mõjutada lapse arengut ja raseduse kulgu.\nSeepärast on väga tähtis rasedate emade vereanalüüs.\nKohustusliku taseme kontroll on:\nALT ja AST dünaamika ning analüüsi väärtus\nKuidas ALT ja AST raseduse ajal normidest erinevad? Maksa rakkudes leitakse alaniinaminotransferaas, mis muudab selle kudedes ensüümi taseme tõusu. Seda spetsiifilist markerit tuvastades tuvastatakse keerulised haigused.\nKuidas ALT-i määrad normaalse raseduse ajal muutuvad?\n1 trimester, tõus 5-10%.\n2. trimestril võib esineda 5-10% suurenemist.\nKolmekordist 3 peaks määrad normaliseeruma.\nAST ensüüm esineb kehas kahes vormis:\nmitokondrid - 70%;\ntsütoplasmaatiline - 30%.\nAST sekretsiooni järgi saab hinnata elundi kahjustust. Ja raseduse ajal võib punaste vereliblede hävitamise tõttu ilmneda vale suurenemine.\nAST tase kolmekordselt:\nEsimesel trimestril on langus 5-10%.\nTeisel trimestril väheneb tase 5% -lt 10% -ni.\nKolmandas trimestris on tase normaalne.\nOn üks eripära - pärast sünnitust võib AST tase otseselt tööjõu tõttu suureneda.\nAST ja ALT ensüümide taseme tõstmine võib hoiatada haiguse alguse pärast.\nNäiteks südameatakkide korral on ALAT-i skoor normiga 150% kõrgem, AST tulemused ületavad peaaegu 500%. Hepatiidi ilmnemisega analüüsi kaudu saab seda tuvastada isegi kaks nädalat enne ilmsete sümptomite ilmnemist. See viitab A- või B-viirusele. See võimaldab alustada õigeaegset ravi ja taastumisperiood võtab veidi rohkem kui kuu aega.\nSelliste analüüside tulemuste põhjal on võimalik terviseprobleeme raseduse ajal kindlaks teha ja võtta vajalikke meetmeid. Ravi toimub ravimite ja spetsiaalse dieedi kasutamisel. Kui operatsioonil ei ole märke, toimub üldine tegevus looduslikult.\nSeepärast on vajalik ennetavad uuringud ja arst peab seda jälgima kogu raseduse ajal.\nKõik naised, kes võivad järglasi pidada, peavad:\nKavatsen lapse ülesehitamist.\nEelnevalt arstlik läbivaatus.\nKui katsetulemustes ilmnevad kõrvalekalded, tehke kindlaks tõeline põhjus.\nPüüdke vältida viiruste nakatumist.\nNende patoloogiate diagnoosimist ei ole võimalik alaniini aminotransferaasi ja aspartaataminotransferaasi indeksi alusel, on vaja teha täiendavaid katseid - maksakatseid ja maksa ultraheliuuringuid.\nBotkini tõbi (ikterus)\nMaksa väike tsirroos


Esileht » Maasoojuspumbad\nMaaküte hõlmab nelja erinevat võimalikku liiki energiaallikat, millest sobivaim valitakse lähtuvalt asukohast, vabast maapinnast ning energiavajadusest. Eestis on enamasti kasutusel horisontaalne maakollektor. Loe lisaks maakütte erinevates...t liikidest. Fakt: Aasta keskmine pinnasetemperatuur on Eestis ühtlane (horisontaalse maakollektori tarbeks): sügavusel 0,2 m – 6,4 ºC, sügavusel 0,8 m – 6,55 ºC, sügavusel 1,6 m – 6,6 ºC ning sügavusel 3,2 m – 6,7 ºC. Süvapinnase keskmine teperatuur (vertikaalse kollektori tarbeks) 100 m sügavusel on 7,6 ºC ning sügavusel 200 m – 9,1 ºC. 1 m² eramu köetavat pinda vajab vähemalt 3 m horisontaalset maakollektorit ja vähemalt 3,6 m² vaba maapinda: torustik paigaldatakse ca. 1 m sügavusele ca. 1 m vahedega. Oluline: Kui paigaldada maakollektor liiga sügavale, siis päikesesoojus ei jõua piisavalt kiiresti kevadel torustiku ümber tekkinud jääd üles sulatada (eriti kui kollektor on viludas, nt. puude all). Kui paigaldada kollektor liiga madalale, siis võib tekkida talvel maapinna jäätumine ning elektrienergia tarve tõuseb. Õigesti dimensioneeritud ja paigaldatud pinnasekollektor ei mõju taimede kasvule halvasti. Samas tuleb arvesse võtta ka olemasolevate puude sorti (nt. kuused on lähedase pinnase kaevamise suhtes tundlikud). Horisontaalse maakollektori torustiku soojusvõtt oleneb suuresti pinnaseliigist ja selle omadustest ning on piirides 20…100 W/m. Eelistatud pinnas maakollektori torustikule on niiske pinnas (80…100 W/m). Mida niiskem on pinnas seda lühem on maakollektori torustik. Vastanduvad kuiv (20 W/m) ja märg (40 W/m) liivapinnas ning märg kivipinnas (60 W/m). Näide: 200 m² eramu puhul paigaldatakse 14 kW võimsusega soojuspump (arvestuslik küttekoormus -22°C) ning kuiva ja liivase pinnase puhul tuleb kollektori pikkuseks ca. 1800 m. Kui tegemist on savise ja niiske pinnasega, siis on vajalik kollektori pikkus vaid ca. 600 m.\nMaasoojuspump on eestlaste jaoks vast kõige enim tuntud soojuspumba liik. Seda on Eestis paigaldatud alates ’90ndatest aastatest. Maasoojuspumba tööpõhimõte on suhteliselt lihtne. Suve jooksul salvestub maapinna pealmistesse kihtidesse päikeseenergia. Maasoojuspump kogub selle salvestunud päikeseenergia pinnases asuva maakollektori abil kokku ja muudab selle eluruumi kütteks ja soojaks tarbeveeks. Soojuspump vajab tööks küll veidi energiat, kuid toodab iga kulutatud kilovati elektrienergia kohta 3-5 kilovatti soojusenergiat. Energiasääst võrreldes fossiilsete kütustega on isegi kuni 80%. Mida niiskem on pinnas, seda suurem on maasoojusenergia hulk ning seda efektiivsemalt soojuspump töötab. Kui külmik eraldab toidu soojuse ja juhib selle tagaseina kaudu välja, siis soojuspump kogub selle väliskeskkonnast (maasoojuspumba puhul pinnasesse paigaldatud maakollektori kaudu, milles tsirkuleeriv vedelik ammutab pinnasesse talletatud soojusenergiat, õhusoojuspumba puhul pumbatakse energiat õhust) kokku, tõstab selle temperatuuri ja juhib kütte- ja soojaveesüsteemi. Maasoojuspump sobib igasuguse suurusega eramule, paarismajale kui ka tööstushoonele, kus on piisavalt maapinda, et kokku koguda kütteks vajalik energiahulk. Kui puudub piisav maapind võib mõelda puurkaevude peale või siis õhk-vesi tüüpi soojuspumbale.\nMaasoojuspumba valikul on vaja arvestada hoone soojusvajaduse ja soojuskoormustega. Hoone soojusvajaduse määravad piirete soojuskaod konkreetses geograafilises asukohas, soovitud sisekliima parameetrid ja tarbevee vajadused.\nHoone soojuskoormus koosneb soojuskadudest läbi piirete ja ventilatsioonisüsteemi, lähtudes konkreetses geograafilises asukohas kehtivatest projektnormatiividest. Eestis võivad temperatuurierinevused regiooniti olla üpris erinevad, millest tulenevalt tuleb tähelepanu pöörata ka geograafilisele asukohale. Näiteks võib ühesuguste eramute soojuskadude erinevus olla Lõuna ja Ida Eestis 10-15%. Nende asukohtade arvestuslikud minimaalsed temperatuurid on ka madalamad 2-3°C võrreldes rannikuga. Soojuskoormuse arvutamisel tuleb arvestada ka näiteks klaaspindade, siseõhu ventilatsiooni, basseini, tarbevee tsirkulatsiooni jms.\nSoojuskoormuse täpse arvutamise ja küttelahenduse koostamisega peaksid tegelema oma ala spetsialistid. Väga oluline on, et soojuspump oleks valitud õige võimsusega. Võimsusega, mis oleks ligilähedane soojuskoormusega. Üle- ja aladimensioneerimine ei anna lubatud tulemust ja säästu. Õige võimsusega seade tagab ökonoomse kütmise ja tarbeveega varustamise.\nKõige tähtsam on kliendi ja seadme müüja koostöö. Spetsialisti arvestuste ja arvutusteta võivad otsused valeks osutuda. Näiteks juhul, kui seadme võimsus on väiksem, kui eramu soojustarbivus, siis töötab seade ettenähtust rohkem ning tarbib ka rohkem energiat. See kulutab samuti soojuspumba tööressurssi ja lühendab seadme eluiga. Kui seadme võimsus on valitud õigesti, siis võib soojuspumba, tööks olla isegi kuni 25 aastat. Sellest tulenevalt on väga oluline osta seade usaldusväärsest ja tuntud ametlikust esindusest.\nMaasoojuspumba projekteerimiseks vajalikud lähteandmed: • Digitaalsed hooneplaanid (soovitatavalt) • Hoone lõiked ja vaated • Majasisene soojusjaotus (põrandaküte või radiaator) • Sooja vee tarbijad (inimeste arv, dušid, vannid, basseinid) • Piiredkonstruktsioonide U-arvud • Ventilatsiooni soojuskoormus • Juhul kui on olemas, siis geodeetilised joonised • Juhul kui on olemas, siis eelnevate perioodide küttekulutused\nErinevad arvutused on tõestanud, et soojuspumbaga kütmisel on kulutused muude kütteliikidega võrreldes oluliselt väiksemad. Püsikulude järsk langus ja kokkuhoid muudab soojuspumba tasuvusaja lühikeseks, olles erinevate soosjupumpade puhul vaid mõni aasta. Eesti tingimustes on õhusoojuspumba\nkasutamine majanduslikult otstarbekas. Võrreldes soojuspumpa teiste alternatiivsete kütteliikidega, tuleks investeeringute vahe jagada ekspluatatsioonimaksumuste vahega. See näitab kui kiiresti seade ennast ära tasub ja kui mõistlik on investeering õhusoojuspumpa.\nPäikesepatareid koos soojuspumbaga Soojuspumbaga koos on väga efektiivne kasutada ka päikesekollektorit, mille lisaenergia kaudu saab seadme kasutegurit tõsta. Suvel suunatakse päikesekollektorist tulev energia tarbevee ja märgade ruumide põrandaküttesse. Ühelt ruutmeetrilt on võimalik saada ca 350-450kWh energiat aastas. Kümme ruutmeetrit päikesepaneele võimaldavad saada energiat hulgal, mis on piisav neljaliikmelise pere normatiivse tarbevee soojendamiseks. Päikesepaneelid toodavad soojust päikesepaistelise ilmaga ka talvisel ajal.\nMaasoojuspumba peamised eelised: • Madalad ülalpidamiskulud – nii hooldus (näiteks 5 korda madalamad kui õlikatlal) kui püsikulud • Sõltumatus energiapoliitikast • Lühike tasuvusaeg • Pikk eluiga • Keskkonnasõbralik – ei tekita saastet ja lisakulutusi • Müra – minimaalne müratase katlaruumis • Puudub vajadus lisaruumile küttekolde ladustamiseks • Sobib väljaehitatud küttesüsteemi asendamiseks / liitmiseks • Sobib nii radiaator- kui ka põrandaküttesüsteemidedga liitmiseks\nNii nagu iga asjaga ei tasu ka soojuspumpade puhul lasta ennast peibutada odava hinnaga. Hind tuleneb alati millestki ja reelgina kvaliteedi, mugavuse või säästu arvelt. Soojuspumpade puhul on hinnaerinevused suured tekkima kuna küttesüsteemi lahenduste välja pakkumisel tuleb arvestada väga mitmete oluliste detailidega. Tuntumad ja korralikud firmad pakuvad lahendusi nii nagu ideaalis olema peab ning reeglina pakkumises toodud hinnale lisakulutsi kliendile ei teki. Alati maksab endale selgeks teha, kus riigis on soojuspumbad valmistatud. Samuti mida pakkumine täpselt sisaldab ja ei sisalda, kui usaldusväärne on müüdava toote kaubamärk (tasub vaadata internetist tehase kodulehekülge ja lugeda kommentaare), kui pikk on seadme garantii, kui kaua on seadme müüja tegelenud selliste seadmete müügiga, millised on müüja kogemused selles valdkonnas jne. Põhikütte puhul tasub asjasse süveneda ja see teema endale selgeks teha kuna investeering on suur ja eesmärgiks on maksimaalselt madalad püsikulud. Väga oluline on, et soojuspump oleks valitud õige võimsusega. Väga oluline on osta seade usaldusväärsest ja tuntud ametlikust esindusest. Pakkumiste võrdlemisel tuleks jälgida, et tegemist oleks omavahel võrreldavate toodetega ehk samaväärsed oma võimsuse ja kasuteguri ning kvaliteedi poolest. Kuna seadet ei soetata üheks ega kaheks aastaks ja tehtav investeering on pikaajaline, siis peaks olema otsus kaalutletud. Eesti tingimustes on soojuspumba kasutamine majanduslikult otstarbekas.\nHoolimata pakutavate küttesüsteemide rohkusest ja erinevatest, võimalustest tuleks kõigepealt mõelda oma hoone soojustamisele ja alles seejärel säästliku küttesüsteemi paigaldamisele. Ühtlane soovitud temperatuur on see, mis muudab koduse olemise hubaseks.


Ligi pooltel kooli minevatel lastel on mõni vajalik vaktsiin saamata – Pealinn.ee\nLigi pooltel kooli minevatel lastel on mõni vajalik vaktsiin saamata (0)\n"Oli üllatav, et vaktsineerimise hilinemist ja vaktsineerimata jätmist esines nii suures ulatuses," ütles uuringu üks autoritest, lastearst Ruth Käär tulemusi kommenteerides. Arstide ja andmeteadlaste koostöös valminud Eesti suurimast laste vaktsineerimise uuringust selgus, et ligikaudu pooled kooli minevad lapsed ei ole kõiki riiklikus immuniseerimiskavas ette nähtud vaktsiine saanud.\nKoolimineku ajaks on täielikult vaktsineeritud vaid 49,5% lastest ja ühtegi vaktsiini pole saanud 6,5% koolieelikutest.\n“Kõik senised vaktsineerimisuuringud on olnud kaudsed, mistõttu seni puudus adekvaatne info selle kohta, kui suur on nende Eesti laste hulk, kes on kooliajaks kõik vajalikud vaktsiinid saanud,” ütles uuringu esimene autor ja STACC OÜ andmeteadur Sirli Tamm.\n“Oli üllatav, et vaktsineerimise hilinemist ja vaktsineerimata jätmist esines nii suures ulatuses,” ütles uuringu üks autoritest, lastearst Ruth Käär tulemusi kommenteerides.\nEvelin Raie lisas, et uuringule tuginedes saaks juba praegu välja töötada IT-lahendusi, mille abil kuvatakse vastuvõtule pöördunud patsiendi vaktsineerimisandmed arstide ja õdede arvutiekraanile automaatselt.\n“Tänu sellele saaks lapsevanemaid vajaduse korral kiiresti nõustada,” ütles ta.


Riigikogu võttis vastu alkoholi aktsiisimäärasid langetava seaduse\nTALLINN, 13. juuni, BNS – Riigikogu võttis neljapäevasel täiskogu istungil vastu seaduse, millega langetatakse 1. juulist õlle, siidri ja kange alkoholi aktsiisimäärasid 25 protsenti, seaduse poolt hääletas 70 riigikogu liiget ja vastu oli 9 liiget. Isamaa fraktsiooni, Eesti Konservatiivse Rahvaerakonna fraktsiooni ja Keskerakonna fraktsiooni algatatud alkoholi-, tubaka-,...\nTALLINN, 11. jaanuar, BNS - Tartus koguvad tuntust isehakanud viinakullerid, kes end sotsiaalmeedias reklaamides on valmis tooma piiri tagant hangitud odava alkoholi soovijani kasvõi ööpäevaringselt, kirjutab Tartu Postimees. Öiseid alkokullereid leida pole kuigi keeruline. Kui sisestada Facebooki otsingulahtrisse märksõnad alko ja Tartu, leiab eest mitu suletud gruppi, kus pakutakse Taaralinnas...\nÕlletootjad: piirikaubandus kompenseerib Eestis kahanevat müüki\nTALLINN, 28. detsember, BNS – Saku Õlletehase AS-i juhatuse liikme Jaan Härmsi ja A. Le Coqi juhi Tarmo Noobi hinnangul on õllemüügi osakaal Läti piiril jõudnud Euroopa Liidu rekordnumbriteni ning piirikaubandus kompenseerib Eesti turul kahanevat müüki, kirjutab ERR. Eesti õlletootjate piirikaubanduse osakaal on kokku umbkaudu 35 protsenti. Seejuures on õlletootja...\nTALLINN, 10. oktoober, BNS – Konjunktuuriinstituut prognoosib, et järgmisel aastal laekub riigieelarvesse ligi 80 miljonit eurot vähem alkoholiaktsiisi kui rahandusministeerium planeerib ning juba sel aastal on vaatamata järsule aktsiisitõusule maksulaekumine absoluutnumbrites madalam kui varasematel aastatel. "Piiriüleste ostude käivitajaks on olnud alkoholi aktsiisitõusudega kaasnenud...


JUHTKIRI - Samm turvalisuse poole - meiemaa.ee\nJUHTKIRI - Samm turvalisuse poole\nMida kaugemal oled keskusest, seda enam on vaja olla iseseisev.\nMõelda läbi kõik sammud ja teha kõik selleks, et sinu eluase ja kaaslaste oma oleks turvaline. Väikesaarte inimesed teavad, et ainsad, kellega nad häda korral saavad arvestada, on nad ise. Nii ka ruhnlased.\nAbi küll tuleb, aga võib lootusetult hiljaks jääda. Ütlevad ju päästjad ise, et näiteks tulekahju peab saama väga kiiresti kontrolli alla, muidu on tuleloputamise rõõm. Ruhnlastel pole sedagi lootust, kui nad peaksid lootma abile mandrilt. Põleks, ja ahervare on ainus, mis püsti jääb. Üks inimene ei suuda kõike teha. See on suhteliselt võimatu, soovmõtlemine.\nNiimoodi peabki olema kohapeal inimene või inimesed, kes oskavad ja suudavad aidata, teha kõik selleks, et olukord kontrolli alla saada.\nKui ise ei oska, siis tuleb õppida. Kas vanematelt, oskajamatelt või siis osaleda konkreetselt selle jaoks mõeldud kursustel. Kuigi õppimine iseenesest ei too tulu, vaid pigem ikka õpitu rakendamine, on juba teooria omandamine samm edasi. Samm turvalisuse poole.


Postitanud 20.09.2021 - Ulakas Kaunitar teemal Blogi, Lelud, Segud\nSeksuaalses mõttes saab esimest korda kogeda mitu korda\nEsimesed kogemused on tihti need kõige meeldejäävamad, julgeme väita. Esimene suudlus, esimene armumine, ka esimese auto (või ulakatele omaselt: vibraatori) ost võib veel aastakümneid hiljem heldimust (või siis külmavärinaid) tekitada. Kui esimene kord ikka päris aia taha läheb, siis ega väga seda korrata enam ei taha.\nKui pugeda linade vahele (kuhu me oma jutuga alati sihime, ükskõik kas räägime hommikusöögist või kehvast ilmast), siis voodis saab olla palju erinevaid esimesi kordi. Juba kasvõi seksuaalakti ennast saab nii mitmel erineval viisil nautida. Lisaks sellele, et inimkeha suudab uskumatutest punktidest orgasme välja võluda, saab seksuaalsete naudingute esimesi kordi kogeda ka läbi fetišite, mänguasjade, rollimängude ja ka partnerite vahetuse.\nSelleks, et uute tegevuste naudingupotentsiaal üllataks meeldivalt juba esimesel korral, panime kokku nimekirja toodetest, millega on kõige parem oma soove kaardistada, uusi võimalusi tundma õppida ja uute kogemuste järele iha kasvatada.\nUlakad teavad, millest alustada, kui …\nNaine otsib esimest lelu\nÜsna tavapärane on, et mees tahab oma naisele kinkida kõige suurema ja võimsama vibraatori eelnevalt naise eelistusi küsimata. Kui naine pole kunagi ühtegi lelu proovinud, ei pruugi selline mänguasi just kõige lõbustavamalt mõjuda.\nEsimene tutvus leluga olgu pigem tagasihoidlik, et naine saaks katsetada, millise vibratsiooni, suuruse ja kujuga lelu tema keha eelistab. Heaks valikuks on erinevad kliitoristimulaatorid (nt Bloom Tulip) ja klassikalised mitme vibratsiooniastmega väikese (nt Pillow Talk Flirty) kuni keskmise suurusega vibraatorid (Picobong Zizo). Täiesti erakordset ja äärmiselt kiiresti eesmärgini viivat naudingut pakuvad aga helilainetega kliitorit hellitavad lelud nagu Lelo Sona 2. Kes naudingupaketi peale välja minna tahab, võiks valida komplekti, mis ongi just erinevateks katsetusteks loodud. First (S)expirience sarja Self-love komplektis on vibreeriv muna, minivibraator, treeningkuul, anaallelu, vee baasil libesti, lelude puhastusvahend ja muidugi patareid. See on heaks stardipaketiks, kust saab edasi liikuda juba spetsiifilisemate naudingute suunas.\nArmastajad soovivad suhtesse vürtsi lisada\nSellise sooviga paaridele soovitaksime esmalt külastada koos Ulakat Kaunitari, tutvuda toodetega või tulla mõnusalt aega veetma mõnel meie üritusel. Kinnitame, et ühine erootikabutiigi külastamine mõjub erutavamalt kui miski muu. Eduka vürtsitamise eelduseks on aga kommunikatsioon, mille käigus kõik osapooled peavad saama aega rääkimiseks ja kuulamiseks. Kuna tüüpiliselt kipub üks osapooltest pigem rääkima ja teine kuulama, võib kasvõi stopperiga aega võtta, et saavutada võrdsed võimalused. Rääkimine olgu avameelne ja kuulamine tähelepanelik ja hinnanguvaba. On oluline selgeks teha teineteise piirid.\nNaudinguarsenalist võiks esimesteks katsetusteks valida mõne stimuleeriva geeli, millega eelmängule või vahekorrale eriefekte lisada. Kui need juba proovitud, on heaks valikuks ka paaridele disainitud mänguasjad. Puldist juhitavad lelud (nt Feelz Toys Jivy) kütavad kohtingud kuumaks, vahekorra ajal kantavad tehnikaimed (nt Lelo Tiani 3) on loodud erutama kahte inimest korraga. Erutavateks katsetusteks loodud First Together (S)experience komplekt on kaval kingiidee kallimale, kuna mängurõõmu ja orgasme jagub mõlemale. Vürtsikomplekti kuuluvad paaridevibraator, vibraator, masturbaator, sidumispaelad, täring ja lelude puhastuspihusti turvaliseks vallatlemiseks.\nPaarike tahab kogeda anaalseid naudinguid\nAnaalmängudega tutvumiseks sobib enamasti rahulikum tempo, mille puhul väliselt stimulatsioonilt liigutakse tasapisi aina sügavamate seesmiste naudinguteni. Kui paarike alles kahtleb, kas anaalsed naudingud võiksid kuuluda nende voodiellu, tasuks piirkonna naudingupotentsiaali hindamiseks appi võtta spetsiaalsed anaalspreid (nt Sensuva Tush Tingle), mille eesmärgiks on välispidiselt erutava tunde tekitamine. Järgmiseks sammuks sellel teekonnal on hea katsetada väiksemas suuruses anaallelusid (nt Rianne S), mida saab kanda vaginaalse vahekorra naudingute rikastamiseks. Komplektidest soovitame erinevas suuruses anaallelusid, -puhastit ja vee baasil libestit sisaldavat First Backdoor (S)Experience valikut. Anaalsete katsetuste puhul on reegliks rahulik lähenemine ja kvaliteetse anaallibesti (nt YesForLov) kasutamine.\nPartnereid köidab BDSM\nBDSM-maailma võimalused on väga mitmekesised, mistõttu selles valdkonnas on võrreldes eelnevalt käsitletutega võibolla veidi keerulisem algajal huvilisel oma nišš leida.\nKui huvi BDSM mängude vastu on pigem tagasihoidlik, võib valida ühe konkreetse toote, mida katsetada, võttes midagi sidumiseks, piitsutamiseks (nt XAOS piits) või hoopis rinnanibudele (nt Fifty Shades of Grey nibuklambrid). Tõsisema huvi korral on hea katsetada erinevaid mänguasju, et näha, kas esmane põnevus saab hoogu juurde või mitte. Enne piitsa või First Kinky (S)experience komplekti kasutamist peaks teadma, et enne piitsutamist oleks hea soojendada keha üles massaažiga, sest külm nahk on valu suhtes tundlikum ja sellele tekivad verevalumid. Komplektis on lisaks piitsale ka sulg, minivibraator, sidumisteip, silmaside, sidumispaelad, nibuklambrid ja massaažiküünal. Naudingute kogemise eelduseks on koostöö ja teineteise soovide austamine.\nErutavaid esimesi kordi!\nSisesta summa 18 + 12\talla, et tõestada, et oled inimene.


Mida parem ravida valu liigestes Mis seda põhjustavad?\nMetatarsalgia on valu jalalaba eesosas. AS Orthopedica omab Terviseameti poolt väljastatud tegevusluba päevakirurgiliseks ja statsionaarseks ortopeediliseks eriarstiabiks.\nEsmaabina tuleks iga kolme-nelja tunni järel haiget piirkonda paarikümne minuti jooksul jääga jahutada: sobilikud on nii rätiku sisse mässitud külmakott kui ka sügavkülmikus leiduvad marja- või juurviljapakid. Seda protseduuri peaks kordama iga paari tunni järel, kuni valu hakkab vähenema ja turse teke pidurdub. Mõni päev hiljem võib jääkotiprotseduuri asendada haigele kohale jääkreemi määrimisega.\nNaisi vaevab osteoartroos kaks korda sagedamini kui mehi. Kui liigest ei kasutata, siis muutub ka lihas nõrgaks, sest seda ei kasutata. Kui lihas on nõrk, siis liiges ei liigu. Isegi kui midagi ei valuta ja inimene on lihtsalt laisk ja ei liiguta, siis muutuvad lihased nõrgaks ja üldine võimekus kahaneb.\nKätes, jalgades ja liigestes aga verevarustus halveneb, mistõttu liigesed võivad muutuda jäigaks ja hakata valutama,» kirjeldab proviisor. Tallatugesid saab testida nii, et kui kõndides 5—10 sammu järel valu ei leevendu või tugevneb, siis on tugi vales kohas, vale kõrgusega või lihtsalt sobimatu.


Vabariiklased ähvardavad Disney esimese Miki-Hiire autoriõigustest ilma jätta - Kinoveeb\nVabariiklased ähvardavad Disney esimese Miki-Hiire autoriõigustest ilma jätta\nDisneyle kultuurisõja kuulutanud vabariiklased on USA senatis algatanud seaduseelnõu, millega Disney jääks ilma Miki-Hiire autoriõigustest.\nSenaator Josh Hawley pakutud seaduseelnõu vähendaks autoriõiguste tähtaega tagasiulatuvalt 56 aastale. Ja esimese Miki-Hiirega filmi õigused läheksid avalikku kasutusse, kirjutab Hollywood Reporter.\nDisney peatas poliitilised annetused Florida osariigis; ettevõtte töötajate survel mõisteti avalikult hukka osariigi seaduseelnõu, mis keelab koolihariduse raames juttu teha seksuaalvähemuste olemasolust. Kuberner Ron DeSantis kuulutas seepeale kultuurisõja Disneyle kui “woke-korporatsioonile”. Aprillis kaotati Floridas Disney eriseisund isevalitseva haldusüksusena, mis võimaldas neil hoida kokku sadu miljoneid dollareid maksuraha aastas.\nSenaator Hawley juhatas oma autoriõiguste eelnõu sisse sõnavõtuga samadel ainetel: “Eriline autoriõiguse kaitse, mille kongress on neile andnud, toob woke-korporatsioonidele sisse miljardeid, samal ajal teenides üha enam woke-aktivistide huve.”\nEriline autoriõiguse kaitse tähendab seda, et Disney on autoriõiguste seadusandluse senisel kujunemisel märkimisväärset rolli mänginud. Miki-Hiir nägi ilmavalgust 1928. aastal. Sel ajal olid temaga seotud õigused kaitstud 56 aastaks. Kuid kui õigused 1984. aastal aeguma hakkasid, surus Disney lobiga läbi seadusemuudatuse, mis pikendas õigusi 75 aastale. Ja 1998. aastal suutis Disney taas kord oma hiire õigused avalikku kasutusse minekust päästa, suutes esile kutsuda seaduse, mis pikendas korporatsioonide omanduses olevaid nende originaalloomingu õigusi 95 aastale. Nii on esimese Miki-Hiirega multifilmi “Aurupaat Willie” autoriõigused praegu Disney omanduses kuni 2024. aastani.\nMuidugi ähvardab vabariiklaste seaduseelnõu Disney’l käest võtta ainult kõige esimese Miki-Hiire versiooni õigused - järgnevates filmides on Mikit muudetud ja need õigused on ajaliselt seotud uute filmidega.\nTõenäoliselt seadusemuudatus aga läbi ei lähe, sest senatis on demokraatidel ülekaal.